title: 2007/114/EB: 2007 m. vasario 8 d. Komisijos sprendimas, iš dalies keičiantis Sprendimą 2005/56/EB, įsteigiantį, remiantis Tarybos reglamentu (EB) Nr. 58/2003, vykdomąją įstaigą Švietimo, garso ir vaizdo bei kultūros vykdomoji įstaiga , kuriai pavedama administruoti Bendrijos veiksmus švietimo, garso ir vaizdo bei kultūros srityse (Tekstas svarbus EEE )

text:
17.2.2007

               LT

               Europos Sąjungos oficialusis leidinys

               L 49/21

      KOMISIJOS SPRENDIMAS

   2007 m. vasario 8 d.
   iš dalies keičiantis Sprendimą 2005/56/EB, įsteigiantį, remiantis Tarybos reglamentu (EB) Nr. 58/2003, vykdomąją įstaigą „Švietimo, garso ir vaizdo bei kultūros vykdomoji įstaiga“, kuriai pavedama administruoti Bendrijos veiksmus švietimo, garso ir vaizdo bei kultūros srityse
   (Tekstas svarbus EEE)
   (2007/114/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnio 1 dalį,
   kadangi:

               (1)

               Pagal Komisijos sprendimo 2005/65/EB (2) 4 straipsnį vykdomajai įstaigai „Švietimo, garso ir vaizdo bei kultūros vykdomoji įstaiga“ (toliau – įstaiga) pavedama atlikti su Bendrijos programų švietimo, garso ir vaizdo bei kultūros srityse administravimu susijusias tam tikras užduotis.

               (2)

               2006 m. gruodžio 31 d. dauguma programų, už kurias atsakinga įstaiga, baigtos. Vietoj buvusiųjų įgyvendinamos kitos programos, kurių įgyvendinimo laikotarpis tęsis nuo 2007 m. sausio 1 d. iki 2013 m. gruodžio 31 d.

               (3)

               Komisija, kaip nustatyta Sprendimo 2005/65/EB 3 straipsnio 2 dalyje, 2006 m. lapkričio mėn. atliko išorinį vertinimą, kuriame nustatyta, kad įstaiga – geriausias sprendimas kai kurių Bendrijos programų centralizuotų dalių švietimo, garso ir vaizdo bei kultūros srityse administravimui. Atlikus vertinimą taip pat buvo rekomenduojama išplėsti įstaigos užduotis pavedant jai naujų programų švietimo, garso ir vaizdo bei kultūros srityse centralizuotų dalių administravimą.

               (4)

               Atsižvelgiant į minėtą vertinimą, reikėtų perduoti įstaigai ne tik naujųjų programų administravimą, bet ir projektų, kurie priklausydami dabartinėms įstaigos veiklos sritims, gali būtų finansuojami pagal kitas nuostatas ar iš kitų šaltinių, administravimą. Tai yra projektai, kuriuos Bendrija gali padėti finansuoti Vakarų Balkanų šalyse, iš Europos plėtros fondo išteklių, kai kuriomis Europos kaimynystės ir partnerystės politikos priemonėmis, vystymąsi remiančio bendradarbiavimo priemonėmis ir pagal kai kuriuos susitarimus, kuriuos Bendrija sudarė su trečiosiomis šalimis švietimo, profesinio mokymo bei jaunimo srityse.

               (5)

               Be to, Komisija nori pavesti įstaigai sukurti Bendrijos mastu informacinį tinklą, skirtą švietimui Europoje, Eurydice, nustatytą Bendrijos veiksmų programos švietimo srityje Socrates antrojo etapo 6.1 veiksme ir skersinėje veiksmų programos švietimo ir mokymosi visą gyvenimą programoje „Mokymasis visą gyvenimą“.

               (6)

               Be to, siekiant užtikrinti stabilų ir veiksmingą naujųjų įstaigai pavestų programų administravimą, reikėtų pakeisti įstaigos veiklos laikotarpį, pritaikant jį prie šių naujųjų programų trukmės. Į įstaigos veiklos laikotarpį reikia įtraukti ir dvejų metų palaipsnio panaikinimo („phasing out“) laikotarpį, atsižvelgiant į naujųjų programų įgyvendinimo laikotarpį (2014–2015 m.), kad įstaiga galėtų užbaigti įgyvendinimo laikotarpio paskutiniaisiais metais parinktus projektus.

               (7)

               Todėl Sprendimą 2005/56/EB reikėtų atitinkamai iš dalies pakeisti.

               (8)

               Šiame sprendime išdėstytos nuostatos atitinka Vykdomųjų įstaigų komiteto nuomonę

         NUSPRENDĖ:
   1 straipsnis
   Sprendimas 2005/56/EB iš dalies keičiamas taip:

               1)

               3 straipsnio 1 dalis pakeičiama taip:
               „1.   Įstaiga įsteigiama laikotarpiui nuo 2005 m. sausio 1 d. iki 2015 m. gruodžio 31 d.“

               2)

               4 straipsnio 1 dalis pakeičiama taip:
               „1.   Įstaiga atsako už šių Bendrijos programų tam tikrų dalių administravimą:

                           1)

                           Bendrijos veiksmų švietimo srityje programos Socrates (2000–2006 m.), antrasis etapas, patvirtintas Europos Parlamento ir Tarybos sprendimu Nr. 253/2000/EB (3);

                           2)

                           Bendrijos profesinio mokymo veiksmų programos Leonardo da Vinci (2000–2006 m.), patvirtintos Tarybos sprendimu 1999/382/EB (4), antrasis etapas;

                           3)

                           Bendrijos veiksmų programa „Jaunimas“ (2000–2006 m.), patvirtinta Europos Parlamento ir Tarybos sprendimu Nr. 1031/2000/EB (5);

                           4)

                           programa „Kultūra 2000“ (2000–2006), patvirtinta Europos Parlamento ir Tarybos sprendimu Nr. 508/2000/EB (6);

                           5)

                           projektai aukštojo mokslo srityje, kurie gali būti finansuojami pagal nuostatas dėl paramos šalims partnerėms Rytų Europoje ir Vidurio Azijoje (2000– 2006 m.), kaip nustatyta Tarybos reglamente (EB, Euratomas) Nr. 99/2000 (7);

                           6)

                           projektai aukštojo mokslo srityje, kurie gali būti finansuojami pagal pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir buvusiai Jugoslavijos Respublikai Makedonijai nuostatas (2000–2006 m.), patvirtinti Tarybos reglamentu (EB) Nr. 2666/2000 (8);

                           7)

                           projektai, kurie gali būti finansuojami pagal Europos bendrijos ir Jungtinių Amerikos Valstijų susitarimo, atnaujinančio bendradarbiavimo aukštojo išsilavinimo ir profesinio mokymo bei lavinimo srityje programą (2001–2005 m.), patvirtinto Tarybos sprendimu 2001/196/EB (9), nuostatas;

                           8)

                           projektai, kurie gali būti finansuojami pagal Europos bendrijos ir Kanados vyriausybės susitarimo, atnaujinančio bendradarbiavimo aukštojo mokslo ir mokymo srityje programą (2001–2005 m.), patvirtinto Tarybos sprendimu 2001/197/EB (10), nuostatas;

                           9)

                           Europos garso ir vaizdo kūrinių kūrimą (MEDIA plius – kūrimas, platinimas ir reklama) (2001–2006 m.) skatinanti programa, patvirtinta Tarybos sprendimu 2000/821/EB (11);

                           10)

                           Europos garso ir vaizdo įrašų programų pramonės specialistų mokymo programa (MEDIA – mokymas) (2001–2006 m), patvirtinta Europos Parlamento ir Tarybos sprendimu Nr. 163/2001/EB (12);

                           11)

                           veiksmingos informacijos ir komunikacijos technologijų (IKT) integracijos į Europos švietimo ir mokymo sistemas („e-mokymasis“) daugiametė programa (2004–2006 m.), patvirtinta Europos Parlamento ir Tarybos sprendimu Nr. 2318/2003/EB (13);

                           12)

                           Bendrijos veiksmų programa aktyviam europiniam pilietiškumui (piliečių dalyvavimui) (2004–2006 m.) skatinti, patvirtinta Tarybos sprendimu 2004/100/EB (14);

                           13)

                           Bendrijos veiklos programa skatinant įstaigų veiklą jaunimo ugdymo srityje Europos mastu (2004–2006), patvirtinta Europos Parlamento ir Tarybos sprendimu Nr. 790/2004/EB (15);

                           14)

                           Bendrijos veiklos programa, skatinant įstaigų veiklą Europos mastu ir palaikant specifines veiklos kryptis mokymo ir lavinimo srityje (2004–2006 m.), patvirtinta Europos Parlamento ir Tarybos sprendimu Nr. 791/2004/EB (16);

                           15)

                           Bendrijos veiksmų programa, skatinanti organizacijas, veikiančias Europos mastu kultūros srityje (2004–2006 m.), patvirtinta Europos Parlamento ir Tarybos sprendimu Nr. 792/2004/EB (17);

                           16)

                           aukštojo mokslo projektai, kurie gali būti finansuojami iš 9-ojo Europos plėtros fondo (2000–2007 m.) lėšų (18);

                           17)

                           aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis programa (Erasmus Mundus) (2004–2008 m.), patvirtinta Europos Parlamento ir Tarybos sprendimu Nr. 2317/2003/EB (19);

                           18)

                           projektai, kurie gali būti finansuojami pagal Europos bendrijos ir Jungtinių Amerikos Valstijų susitarimo, atnaujinančio bendradarbiavimo aukštojo išsilavinimo ir profesinio mokymo bei lavinimo srityje programą (2006–2013 m.), patvirtinto Tarybos sprendimu 2006/910/EB (20), nuostatas;

                           19)

                           projektai, kurie gali būti finansuojami pagal Europos bendrijos ir Kanados vyriausybės susitarimo, nustatančio bendradarbiavimo aukštojo mokslo, mokymo ir jaunimo srityse pagrindą (2006–2013 m.), patvirtinto Tarybos sprendimu 2006/964/EB (21), nuostatas;

                           20)

                           švietimo ir mokymosi visą gyvenimą veiksmų programa „Mokymasis visą gyvenimą“ (2007–2013 m.), patvirtinta Europos Parlamento ir Tarybos sprendimu Nr. 1720/2006/EB (22);

                           21)

                           programa „Kultūra“ (2007–2013 m.), patvirtinta Parlamento ir Tarybos sprendimu Nr. 1855/2006/EB (23);

                           22)

                           programa „Piliečių Europa“, skirta skatinti aktyvų Europos pilietiškumą (2007–2013 m.), patvirtinta Parlamento ir Tarybos sprendimu Nr. 1904/2006/EB (24);

                           23)

                           programa „Veiklus jaunimas“ (2007–2013 m.), patvirtinta Parlamento ir Tarybos sprendimu Nr. 1719/2006/EB (25);

                           24)

                           paramos Europos garso ir vaizdo sektoriui programa (MEDIA 2007) (2007–2013 m.), patvirtinta Europos Parlamento ir Tarybos sprendimu Nr. 1718/2006/EB (26);

                           25)

                           projektai aukštojo mokslo ir jaunimo srityse, kurie gali būti finansuojami pagal Pasirengimo narystei pagalbos priemonės (PNPP), nustatytos Tarybos reglamentu (EB) Nr. 1085/2006 (27), nuostatas;

                           26)

                           projektai aukštojo mokslo srityje, kurie gali būti finansuojami pagal su parama ekonominiam bendradarbiavimui su besivystančiomis Azijos šalimis susijusias nuostatas, patvirtinti Tarybos reglamentu (EEB) Nr. 443/92 (28);

                           27)

                           projektai aukštojo mokslo srityje, kurie gali būti finansuojami pagal Europos kaimynystės ir partnerystės priemonės, nustatytos Europos Parlamento ir Tarybos reglamentu (EB) Nr. 1638/2006 (29), nuostatas;

                           28)

                           projektai aukštojo mokslo srityje, kurie gali būti finansuojami pagal vystymąsi remiančio finansuojamos bendradarbiavimo priemonės, nustatytos Europos Parlamento ir Tarybos reglamentu (EB) Nr. 1905/2006 (30), nuostatas.

               3)

               4 straipsnio 2 dalyje, pridedamas d punktas, kuris išdėstomas taip:

                           „d)

                           informacijos ir švietimo Europoje informacinio tinklo Eurydice, skirto rinkti, analizuoti ir skleisti informaciją bei rengti ir skelbti studijas, sukūrimas Bendrijos mastu.“

               4)

               6 straipsnis keičiamas taip:
               „6 straipsnis
               Subvention
               Įstaigos veiklai vykdyti, neapribojant kitų pajamų, skiriama dotacija iš bendrojo Europos Bendrijų biudžeto ir finansavimas iš Europos plėtros fondo išteklių. Ši dotacija ir šis finansavimas skiriami iš lėšų, skirtų 4 straipsnio 1 dalyje išvardytoms atitinkamoms programoms ir, prireikus, kitoms Bendrijos programoms, kurių įgyvendinimas įstaigai pavedamas taikant 4 straipsnio 3 dalį.“

         2 straipsnis
   Šis sprendimas įsigalioja 2007 m. sausio 1 d.

      Priimta Briuselyje, 2007 m. vasario 8 d.

            Komisijos vardu

         Ján FIGEĽ

            Komisijos narys

      (1)  OL L 11, 2003 1 16, p. 1.

      (2)  OL L 24, 2005 1 27, p. 35.

      (3)

               (1)*

                  OL L 28, 2000 2 3, p. 1. Sprendimas su paskutiniais pakeitimais, padarytais Tarybos reglamentu (EB) Nr. 885/2004 (OL L 168, 2004 5 1, p. 1).

      (4)

               (2)*

                  OL L 146, 1999 6 11, p. 33. Sprendimas su paskutiniais pakeitimais, padarytais Reglamentu (EB) Nr. 885/2004.

      (5)

               (3)*

                  OL L 117, 2000 5 18, p. 1. Sprendimas su paskutiniais pakeitimais, padarytais Reglamentu (EB) Nr. 885/2004.

      (6)

               (4)*

                  OL L 63, 2000 3 10, p. 1. Sprendimas su paskutiniais pakeitimais, padarytais Reglamentu (EB) Nr. 885/2004.

      (7)

               (5)*

                  OL L 12, 2000 1 18, p. 1. Reglamentas su pakeitimais, padarytais Tarybos reglamentu (EB) Nr. 2112/2005 (OL L 344, 2005 12 27, p. 23).

      (8)

               (6)*

                  OL L 306, 2000 12 7, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005.

      (9)

               (7)*

                  OL L 71, 2001 3 13, p. 7.

      (10)

               (8)*

                  OL L 71, 2001 3 13, p. 15.

      (11)

               (9)*

                  OL L 336, 2000 12 30, p. 82. Sprendimas su paskutiniais pakeitimais, padarytais Reglamentu (EB) Nr. 885/2004.

      (12)

               (10)*

                  OL L 26, 2001 1 27, p. 1. Sprendimas su paskutiniais pakeitimais, padarytais Reglamentu (EB) Nr. 885/2004.

      (13)

               (11)*

                  OL L 345, 2003 12 31, p. 9.

      (14)

               (12)*

                  OL L 30, 2004 2 4, p. 6.

      (15)

               (13)*

                  OL L 138, 2004 4 30, p. 24.

      (16)

               (14)*

                  OL L 138, 2004 4 30, p. 31.

      (17)

               (15)*

                  OL L 138, 2004 4 30, p. 40.

      (18)

               (16)*

               Fondas, įkurtas pagal valstybių narių vyriausybių atstovų, posėdžiavusių Taryboje, vidaus susitarimą dėl Bendrijos pagalbos finansavimo ir administravimo pagal Afrikos, Karibų jūros ir Ramiojo vandenyno valstybių bei Europos bendrijos ir jos valstybių narių partnerystės susitarimo, pasirašyto 2000 m. birželio 23 d. Kotonu (Benine), finansinį protokolą, ir dėl finansinės pagalbos paskirstymo užjūrio šalims bei teritorijoms, kurioms taikoma EB sutarties ketvirta dalis (OL L 317, 2000 12 15, p. 355).

      (19)

               (17)*

                  OL L 345, 2003 12 31, p. 1.

      (20)

               (18)*

                  OL L 346, 2006 12 9, p. 33.

      (21)

               (19)*

                  OL L 397, 2006 12 30, p. 14.

      (22)

               (20)*

                  OL L 327, 2006 11 24, p. 45.

      (23)

               (21)*

                  OL L 372, 2006 12 27, p. 1.

      (24)

               (22)*

                  OL L 378, 2006 12 27, p. 32.

      (25)

               (23)*

                  OL L 327, 2006 11 24, p. 30.

      (26)

               (24)*

                  OL L 327, 2006 11 24, p. 12.

      (27)

               (25)*

                  OL L 210, 2006 7 31, p. 82.

      (28)

               (26)*

                  OL L 52, 1992 2 27, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005.

      (29)

               (27)*

                  OL L 310, 2006 11 9, p. 1.

      (30)

               (28)*

                  OL L 378, 2006 12 27, p. 41.“


title: 2016 m. gruodžio 14 d. Europos Parlamento ir Tarybos sprendimas (ES) 2016/2371, kuriuo Jordanijos Hašimitų Karalystei suteikiama papildoma makrofinansinė pagalba

text:
23.12.2016

               LT

               Europos Sąjungos oficialusis leidinys

               L 352/18

         EUROPOS PARLAMENTO IR TARYBOS SPRENDIMAS (ES) 2016/2371
   2016 m. gruodžio 14 d.
   kuriuo Jordanijos Hašimitų Karalystei suteikiama papildoma makrofinansinė pagalba
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 212 straipsnio 2 dalį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   laikydamiesi įprastos teisėkūros procedūros (1),
   kadangi:

               (1)

               Europos Sąjungos (toliau – Sąjunga) ir Jordanijos Hašimitų Karalystės (toliau – Jordanija) santykių pagrindas – Europos kaimynystės politika (EKP). 1997 m. lapkričio 24 d. Jordanija su Sąjunga pasirašė Asociacijos susitarimą (2), kuris įsigaliojo 2002 m. gegužės 1 d. Pagal tą susitarimą per 12 metų trukmės pereinamąjį laikotarpį Sąjunga ir Jordanija palaipsniui sukūrė laisvosios prekybos erdvę. Be to, 2007 m. įsigaliojo susitarimas dėl tolesnio prekybos žemės ūkio produktais liberalizavimo (3). 2010 m. Sąjunga ir Jordanija susitarė dėl aukštesnio lygio partnerystės statuso, kuris apima platesnes bendradarbiavimo sritis. 2011 m. liepos 1 d. įsigaliojo 2009 m. gruodį parafuotas protokolas dėl ES ir Jordanijos prekybos ginčų sprendimo mechanizmų. Dvišalis politinis dialogas ir ekonominis bendradarbiavimas buvo toliau plėtojami įgyvendinant Asociacijos susitarimą ir 2014–2017 m. patvirtintą bendros paramos sistemą;

               (2)

               siekdama stiprinti parlamentinę demokratiją ir teisinę valstybę, 2011 m. Jordanija pradėjo įgyvendinti nemažai politinių reformų: įsteigtas Konstitucinis Teismas ir Nepriklausoma rinkimų komisija; be to, Jordanijos Parlamentas priėmė daugelį svarbių teisės aktų, įskaitant Rinkimų įstatymą ir Politinių partijų įstatymą, taip pat teisės aktus, susijusius su decentralizacija ir savivaldybėmis;

               (3)

               Jordanijos ekonomika smarkiai nukentėjo dėl neramumų regione, visų pirma kaimynėse šalyse – Irake ir Sirijoje. Drauge su pablogėjusia padėtimi pasaulyje, šie regioniniai neramumai labai paveikė išorės pajamas ir suvaržė viešuosius finansus. Neigiamą poveikį patyrė turizmas ir tiesioginės užsienio investicijos, buvo užblokuoti prekybos keliai ir sutrikdytas gamtinių dujų tiekimas iš Egipto. Be to, Jordanijos ekonomikai poveikį padarė ir didelis Sirijos pabėgėlių srautas, dėl kurio išaugo įtampa šalies fiskalinės pozicijos, viešųjų paslaugų ir infrastruktūros atžvilgiu;

               (4)

               2011 m. prasidėjus konfliktams Sirijoje, Sąjunga pareiškė savo tvirtą įsipareigojimą remti Jordaniją šalinant ekonominius ir socialinius Sirijos krizės padarinius, o visų pirma – sprendžiant klausimus, susijusius su dideliu Sirijos pabėgėlių skaičiumi Jordanijos teritorijoje. Ji padidino finansinę paramą Jordanijai, sustiprindama bendradarbiavimą daugelyje sričių, įskaitant pilietinę visuomenę, rinkimų sistemą, saugumą, regioninę plėtrą ir socialines bei ekonomines reformas. Be to, Sąjunga pasiūlė galimybę sudaryti Išsamų ir visapusišką laisvosios prekybos susitarimą;

               (5)

               šiomis sudėtingomis ekonominėmis ir finansinėmis sąlygomis Jordanijos valdžios institucijos ir Tarptautinis valiutos fondas (TVF) 2012 m. rugpjūtį susitarė dėl pirmosios ekonominio koregavimo programos, kurią papildė trejų metų trukmės 2 000 mln. USD vertės rezervinis susitarimas. Ta programa buvo sėkmingai užbaigta 2015 m. rugpjūtį. Įgyvendindama tą programą, Jordanija padarė didelę fiskalinio konsolidavimo pažangą, kuriai teigiamos įtakos turėjo ir kritusios naftos kainos, bei daugelio kitų struktūrinių reformų pažangą;

               (6)

               2012 m. gruodį Jordanija paprašė papildomos Sąjungos makrofinansinės pagalbos. Reaguojant į tai, 2013 m. gruodį buvo priimtas sprendimas, kuriuo numatoma 180 mln. EUR vertės makrofinansinė pagalba paskolų forma (4) (MFP-I). 2014 m. kovo 18 d. įsigaliojo susitarimo memorandumas, kuriame nustatytos politinės sąlygos, susijusios su MFP-I. Įgyvendinus sutartas politikos priemones, 2015 m. vasario 10 d. buvo išmokėta pirma MFP-I dalis, o 2015 m. spalio 15 d. – antra dalis;

               (7)

               nuo Sirijos krizės pradžios Sąjunga Jordanijai skyrė beveik 1 130 mln. EUR. Be 180 mln. EUR, skirtų pagal pirmąją makrofinansinės pagalbos operaciją, ši suma taip pat apima 500 mln. EUR sumą, Jordanijai skirtą pagal įprastą suplanuotą dvišalį bendradarbiavimą ir finansuojamą pagal Europos kaimynystės priemonę, maždaug 250 mln. EUR iš humanitarinės pagalbos biudžeto ir daugiau kaip 30 mln. EUR iš priemonės, kuria prisidedama prie stabilumo ir taikos. Be to, nuo 2011 m. Europos investicijų bankas taip pat suteikė paskolų už 264 mln. EUR;

               (8)

               2015 m. sustiprėjus Sirijos krizei, Jordanija smarkiai nukentėjo dėl jos poveikio prekybai, turizmui ir investuotojų pasitikėjimui. Jordanija taip pat nukentėjo dėl to, kad sumažėjo Persijos įlankos bendradarbiavimo tarybai priklausančių šalių, kurias paveikė kritusios naftos kainos, teikiama finansinė parama. Dėl šių priežasčių šalies ekonomikos augimas vėl sulėtėjo, išaugo nedarbas ir atsirado naujų fiskalinių ir išorės finansavimo poreikių;

               (9)

               šiomis sudėtingomis aplinkybėmis Sąjunga dar kartą patvirtino savo įsipareigojimą remti Jordaniją šiai sprendžiant ekonomines bei socialines problemas ir įgyvendinant reformas. Visų pirma tas įsipareigojimas buvo pareikštas 2016 m. vasario 4 d. Londone įvykusioje konferencijoje „Parama Sirijai ir visam regionui“, kurioje Sąjunga įsipareigojo 2016–2017 m. skirti 2 390 mln. EUR pabėgėlių krizės labiausiai paveiktoms šalims, įskaitant Jordaniją. Politinė ir ekonominė Sąjungos parama Jordanijos reformų procesui atitinka Sąjungos politiką Viduržemio jūros pietinio regiono atžvilgiu, kaip nustatyta EKP kontekste;

               (10)

               pablogėjus Jordanijos ekonominei ir finansinei padėčiai, TVF ir Jordanija taip pat pradėjo tartis dėl tolesnio susitarimo, kuris galėtų būti įgyvendinamas kaip išplėstinė fondo priemonė (toliau – TVF programa) ir greičiausiai apimtų trejų metų laikotarpį, prasidedantį 2016 m. antrąjį pusmetį. Naująja TVF programa būtų siekiama sumažinti Jordanijos trumpalaikius mokėjimų balanso sunkumus, kartu skatinant įgyvendinti griežtas koregavimo priemones;

               (11)

               2016 m. kovo mėn., atsižvelgdama į prastėjančią ekonominę padėtį ir perspektyvas, Jordanija paprašė papildomos Sąjungos makrofinansinės pagalbos;

               (12)

               atsižvelgiant į tai, kad Jordanija yra šalis, kuriai taikoma EKP, turėtų būti laikoma, kad ji atitinka reikalavimus Sąjungos makrofinansinei pagalbai gauti;

               (13)

               Sąjungos makrofinansinė pagalba turėtų būti išskirtinė nesusietos ir netikslinės paramos finansinė priemonė mokėjimų balansui koreguoti, kuria siekiama patenkinti neatidėliotinus pagalbos gavėjo išorės finansavimo poreikius ir kuri turėtų padėti įgyvendinti politikos programą, apimančią griežtas skubias koregavimo ir struktūrinių reformų priemones, skirtas mokėjimų balanso būklei gerinti artimiausiu metu;

               (14)

               atsižvelgiant į tai, kad nepaisant TVF ir kitų daugiašalių įstaigų suteiktų lėšų tebėra likęs didelis Jordanijos mokėjimų balanso išorės finansavimo trūkumas, Sąjungos makrofinansinė pagalba, kuri turi būti skiriama Jordanijai esamomis išskirtinėmis aplinkybėmis, laikoma tinkamu atsaku į Jordanijos prašymą paremti ekonomikos stabilizavimą, kartu įgyvendinant TVF programą. Sąjungos makrofinansinė pagalba paremtų Jordanijos ekonomikos stabilizavimą ir struktūrinių reformų darbotvarkę, papildydama lėšas, gaunamas pagal TVF finansinį susitarimą;

               (15)

               Sąjungos makrofinansine pagalba turėtų būti siekiama remti Jordanijos tvarios išorės finansavimo būklės atkūrimą ir tokiu būdu remti jos ekonominį ir socialinį vystymąsi;

               (16)

               nustatant Sąjungos makrofinansinės pagalbos sumą remiamasi visapusišku Jordanijos likusių išorės finansavimo poreikių kiekybiniu įvertinimu ir atsižvelgiama į jos pajėgumą užsitikrinti finansavimą nuosavais ištekliais, visų pirma panaudojant turimas tarptautines atsargas. Sąjungos makrofinansinė pagalba turėtų papildyti TVF ir Pasaulio banko programas ir teikiamus išteklius. Nustatant pagalbos sumą taip pat atsižvelgiama į numatomus daugiašalių paramos teikėjų finansinius įnašus ir poreikį užtikrinti sąžiningą Sąjungos ir kitų paramos teikėjų dalijimąsi našta, taip pat į Jordanijoje jau įgyvendinamas kitas Sąjungos išorės finansavimo priemones bei viso Sąjungos dalyvavimo pridėtinę vertę;

               (17)

               Komisija turėtų užtikrinti, kad Sąjungos makrofinansinė pagalba teisiškai ir iš esmės atitiktų įvairių išorės veiksmų sričių pagrindinius principus ir tikslus, priemones, kurių buvo imtasi tose srityse, ir kitą susijusią Sąjungos politiką;

               (18)

               Sąjungos makrofinansine pagalba turėtų būti remiama Sąjungos išorės politika Jordanijos atžvilgiu. Komisijos tarnybos ir Europos išorės veiksmų tarnyba turėtų glaudžiai bendradarbiauti visą makrofinansinės pagalbos operacijos vykdymo laikotarpį, siekdamos koordinuoti Sąjungos išorės politiką ir užtikrinti jos nuoseklumą;

               (19)

               Sąjungos makrofinansine pagalba turėtų būti remiamas Jordanijos įsipareigojimas laikytis Sąjungos pripažįstamų vertybių, įskaitant demokratijos, teisinės valstybės, gero valdymo, pagarbos žmogaus teisėms, darnaus vystymosi ir skurdo mažinimo bei atviros, taisyklėmis grindžiamos ir sąžiningos prekybos principų;

               (20)

               išankstinė Sąjungos makrofinansinės pagalbos suteikimo sąlyga turėtų būti ta, kad Jordanija sudarytų sąlygas veiksmingiems demokratiniams mechanizmams, įskaitant daugiapartinę parlamentinę sistemą, ir teisinei valstybei veikti ir užtikrintų pagarbą žmogaus teisėms. Be to, konkretūs Sąjungos makrofinansinės pagalbos tikslai turėtų būti: didinti Jordanijos viešųjų finansų valdymo sistemų veiksmingumą, skaidrumą ir atskaitomybę ir skatinti struktūrines reformas, skirtas tvariam ir integraciniam augimui, darbo vietų kūrimui ir fiskaliniam konsolidavimui remti. Komisija ir Europos išorės veiksmų tarnyba turėtų nuolat stebėti, kaip vykdomos išankstinės sąlygos ir kaip siekiama tų tikslų;

               (21)

               siekiant užtikrinti, kad su Sąjungos makrofinansine pagalba susiję Sąjungos finansiniai interesai būtų veiksmingai apsaugoti, Jordanija turėtų imtis tinkamų priemonių, susijusių su sukčiavimo, korupcijos ir kitų su šia pagalba siejamų pažeidimų prevencija ir kova su jais. Be to, turėtų būti parengtos nuostatos, pagal kurias Komisija atliktų patikrinimus, o Audito Rūmai – auditą;

               (22)

               Sąjungos makrofinansinės pagalbos suteikimas nedaro poveikio Europos Parlamento ir Tarybos, kaip biudžeto valdymo institucijos, galioms;

               (23)

               atidėjinio, reikalingo makrofinansinei pagalbai, sumos turėtų derėti su daugiametėje finansinėje programoje numatytais biudžeto asignavimais;

               (24)

               Sąjungos makrofinansinę pagalbą turėtų administruoti Komisija. Siekiant užtikrinti, kad Europos Parlamentas ir Taryba galėtų stebėti, kaip įgyvendinamas šis sprendimas, Komisija turėtų juos reguliariai informuoti apie su pagalba susijusius pokyčius ir pateikti jiems atitinkamus dokumentus;

               (25)

               siekiant užtikrinti vienodas šio sprendimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (5);

               (26)

               Sąjungos makrofinansinė pagalba turėtų būti teikiama atsižvelgiant į ekonominės politikos sąlygas, kurios turi būti nustatytos susitarimo memorandume. Siekiant užtikrinti vienodas įgyvendinimo sąlygas ir veiksmingumą, Komisijai turėtų būti suteikti įgaliojimai dėl tokių sąlygų derėtis su Jordanijos valdžios institucijomis, prižiūrint valstybių narių atstovų komitetui laikantis Reglamento (ES) Nr. 182/2011. Pagal tą reglamentą patariamoji procedūra paprastai turėtų būti taikoma visais atvejais, išskyrus tuos, kurie numatyti tame reglamente. Atsižvelgiant į pagalbos, kurios suma didesnė nei 90 mln. EUR, galimą svarbų poveikį, tikslinga, kad tą ribą viršijančioms operacijoms būtų taikoma nagrinėjimo procedūra. Atsižvelgiant į Sąjungos makrofinansinės pagalbos Jordanijai sumą, priimant susitarimo memorandumą ir atliekant bet kurį pagalbos sumažinimą, jos teikimo sustabdymą ar jos atšaukimą turėtų būti taikoma nagrinėjimo procedūra,

         PRIĖMĖ ŠĮ SPRENDIMĄ:
   1 straipsnis
   1.   Siekdama paremti Jordanijos ekonomikos stabilizaciją ir esminių reformų darbotvarkę, Sąjunga suteikia Jordanijai makrofinansinę pagalbą (toliau – Sąjungos makrofinansinė pagalba), kurios suma neviršija 200 mln. EUR. Ši pagalba padės patenkinti Jordanijos mokėjimų balanso poreikius, kaip nustatyta TVF programoje.
   2.   Visa Sąjungos makrofinansinės pagalbos suma Jordanijai suteikiama paskolų forma. Komisijai suteikiami įgaliojimai Sąjungos vardu kapitalo rinkose arba iš finansų įstaigų pasiskolinti reikalingus išteklius ir perskolinti juos Jordanijai. Vidutinis paskolų grąžinimo terminas – ne ilgesnis kaip 15 metų.
   3.   Sąjungos makrofinansinės pagalbos mokėjimą valdo Komisija, laikydamasi TVF ir Jordanijos susitarimų ar susitarimo memorandumų ir pagrindinių ekonomikos reformų principų ir tikslų, išdėstytų ES ir Jordanijos asociacijos susitarime, 2014–2017 m. bendros paramos sistemoje ir būsimuose partnerystės prioritetuose. Komisija reguliariai informuoja Europos Parlamentą ir Tarybą apie pokyčius, susijusius su Sąjungos makrofinansine pagalba, įskaitant jos išmokas, ir laiku pateikia toms institucijoms atitinkamus dokumentus.
   4.   Sąjungos makrofinansinė pagalba teikiama dvejus su puse metų nuo pirmos dienos, einančios po 3 straipsnio 1 dalyje nurodyto susitarimo memorandumo įsigaliojimo.
   5.   Jei Sąjungos makrofinansinės pagalbos mokėjimo laikotarpiu Jordanijos finansavimo poreikiai gerokai sumažėja palyginti su pirminėmis projekcijomis, Komisija, laikydamasi 7 straipsnio 2 dalyje nurodytos nagrinėjimo procedūros, sumažina pagalbos sumą, laikinai sustabdo arba nutraukia jos teikimą.
   2 straipsnis
   1.   Išankstinė Sąjungos makrofinansinės pagalbos suteikimo sąlyga yra ta, kad Jordanija sudarys sąlygas veiksmingiems demokratiniams mechanizmams, įskaitant daugiapartinę parlamentinę sistemą, ir teisinei valstybei veikti ir užtikrins pagarbą žmogaus teisėms.
   2.   Komisija ir Europos išorės veiksmų tarnyba stebi, kaip 1 dalyje nustatytos išankstinės sąlygos laikomasi visu Sąjungos makrofinansinės pagalbos teikimo laikotarpiu.
   3.   Šio straipsnio 1 ir 2 dalys taikomos laikantis Tarybos sprendimo 2010/427/ES (6).
   3 straipsnis
   1.   Laikydamasi 7 straipsnio 2 dalyje nurodytos nagrinėjimo procedūros, Komisija susitaria su Jordanijos valdžios institucijomis dėl Sąjungos makrofinansinei pagalbai taikytinų aiškiai apibrėžtų ekonominės politikos ir finansinių sąlygų, daugiausia dėmesio skiriant struktūrinėms reformoms ir patikimiems viešiesiems finansams, kurios turi būti nustatytos susitarimo memorandume (toliau – susitarimo memorandumas), į kurį įtraukiamas tų sąlygų įgyvendinimo tvarkaraštis. Susitarimo memorandume nustatytos ekonominės politikos ir finansinės sąlygos atitinka 1 straipsnio 3 dalyje nurodytus susitarimus ar susitarimo memorandumus, įskaitant makroekonominio koregavimo ir struktūrinių reformų programas, kurias TVF remiant įgyvendina Jordanija.
   2.   1 dalyje nurodytomis sąlygomis siekiama visų pirma didinti Jordanijos viešųjų finansų valdymo sistemų veiksmingumą, skaidrumą ir atskaitomybę, be kita ko, naudojant Sąjungos makrofinansinę pagalbą. Rengiant politikos priemones deramai atsižvelgiama ir į pažangą, padarytą abipusio rinkos atvėrimo, taisyklėmis grindžiamos sąžiningos prekybos plėtojimo ir kitų Sąjungos išorės politikos prioritetų srityse. Komisija nuolat stebi pažangą siekiant tų tikslų.
   3.   Išsamios Sąjungos makrofinansinės pagalbos finansinės sąlygos nustatomos paskolos susitarime, kurį sudarys Komisija ir Jordanijos valdžios institucijos.
   4.   Komisija reguliariai tikrina, ar toliau laikomasi 4 straipsnio 3 dalyje nurodytų sąlygų, įskaitant, be kita ko, ar Jordanijos ekonominė politika atitinka Sąjungos makrofinansinės pagalbos tikslus. Tai darydama Komisija glaudžiai koordinuoja veiksmus su TVF ir Pasaulio banku, o prireikus – su Europos Parlamentu ir Taryba.
   4 straipsnis
   1.   Laikydamasi 3 dalyje nustatytų sąlygų, Komisija Sąjungos makrofinansinę pagalbą teikia dviem paskolos dalimis. Kiekvienos dalies dydis nustatomas susitarimo memorandume.
   2.   Dėl Sąjungos makrofinansinės pagalbos sumų prireikus suformuojami Išorės veiksmų garantijų fondo atidėjiniai laikantis Tarybos reglamento (EB, Euratomas) Nr. 480/2009 (7).
   3.   Komisija priima sprendimą dėl dalių mokėjimo atsižvelgdama į tai, ar įvykdytos visos šios sąlygos:

               a)

               2 straipsnyje nustatyta išankstinė sąlyga;

               b)

               toliau sėkmingai tęsiamas politikos programos, kuri apima griežtas koregavimo ir struktūrinių reformų priemones, įgyvendinimas, kartu laikantis TVF neprevencinio susitarimo dėl kredito suteikimo, ir

               c)

               susitarimo memorandume sutartų ekonominės politikos ir finansinių sąlygų tinkamas vykdymas.

         Antroji dalis iš principo išmokama ne anksčiau kaip praėjus trims mėnesiams po pirmosios dalies išmokėjimo.
   4.   Jei 3 dalies pirmoje pastraipoje nurodytos sąlygos neįvykdomos, Komisija laikinai sustabdo arba atšaukia Sąjungos makrofinansinės pagalbos išmokėjimą. Tokiais atvejais Komisija informuoja Europos Parlamentą ir Tarybą apie to sustabdymo ar atšaukimo priežastis.
   5.   Sąjungos makrofinansinė pagalba išmokama Jordanijos centriniam bankui. Remiantis nuostatomis, dėl kurių turi būti susitarta susitarimo memorandume, įskaitant likusių biudžeto finansavimo poreikių patvirtinimą, Sąjungos lėšos gali būti pervestos Jordanijos finansų ministerijai, kuri yra galutinis gavėjas.
   5 straipsnis
   1.   Su Sąjungos makrofinansine pagalba susijusios skolinimosi ir skolinimo operacijos atliekamos eurais, naudojant lėšų įskaitymo dieną taikomus valiutų kursus, ir dėl tų operacijų Sąjunga nesprendžia su terminų pasikeitimu susijusių klausimų ir ji nepatiria jokios valiutos kurso ar palūkanų normos rizikos arba kokios nors kitos komercinės rizikos.
   2.   Esant palankioms aplinkybėms ir jei Jordanija to prašo, Komisija gali imtis būtinų priemonių, siekdama užtikrinti, kad paskolos sąlygos būtų papildytos išankstinio grąžinimo sąlyga, atitinkančia atitinkamą skolinimosi operacijų sąlygų nuostatą.
   3.   Jei esant palankioms aplinkybėms galima sumažinti paskolos palūkanų normą ir jei to prašo Jordanija, Komisija gali nuspręsti refinansuoti visą ar dalį jos pradinio skolinimosi arba gali restruktūrizuoti atitinkamas finansines sąlygas. Refinansavimo arba restruktūrizavimo operacijos atliekamos laikantis 1 ir 4 dalių, ir dėl jų neturi būti pratęstas susijusių pasiskolintų lėšų grąžinimo terminas arba padidėti refinansavimo arba restruktūrizavimo operacijos dieną likusi mokėtina kapitalo suma.
   4.   Visas Sąjungos išlaidas, susijusias su skolinimosi ir skolinimo operacijomis pagal šį sprendimą, padengia Jordanija.
   5.   Komisija informuoja Europos Parlamentą ir Tarybą apie 2 ir 3 dalyse nurodytų operacijų pokyčius.
   6 straipsnis
   1.   Sąjungos makrofinansinė pagalba įgyvendinama laikantis Europos Parlamento ir Tarybos reglamento (ES, Euratomas) Nr. 966/2012 (8) ir Komisijos deleguotojo reglamento (ES) Nr. 1268/2012 (9).
   2.   Įgyvendinant Sąjungos makrofinansinę pagalbą taikomas tiesioginis valdymas.
   3.   3 straipsnio 3 dalyje nurodytame paskolos susitarime išdėstomos nuostatos, kuriomis:

               a)

               užtikrinama, kad Jordanija reguliariai tikrintų, ar tinkamai panaudotas iš Sąjungos biudžeto suteiktas finansavimas, imtųsi atitinkamų pažeidimų ir sukčiavimo prevencijos priemonių ir prireikus imtųsi teisinių veiksmų neteisėtai pasisavintoms lėšoms, suteiktoms pagal šį sprendimą, išieškoti;

               b)

               užtikrinama Sąjungos finansinių interesų apsauga, visų pirma numatant konkrečias priemones, skirtas sukčiavimo, korupcijos ir kitų pažeidimų, darančių poveikį Sąjungos makrofinansinei pagalbai, prevencijai ir kovai su jais, pagal Tarybos reglamentą (EB, Euratomas) Nr. 2988/95 (10), Tarybos reglamentą (Euratomas, EB) Nr. 2185/96 (11) ir Europos Parlamento ir Tarybos reglamentą (ES, Euratomas) Nr. 883/2013 (12);

               c)

               Komisijai, įskaitant Europos kovos su sukčiavimu tarnybą, arba jos atstovams aiškiai suteikiami įgaliojimai atlikti patikrinimus, įskaitant patikrinimus ir inspektavimus vietoje;

               d)

               Komisijai ir Audito Rūmams aiškiai suteikiami įgaliojimai Sąjungos makrofinansinės pagalbos teikimo laikotarpiu ir jam pasibaigus atlikti auditus, įskaitant dokumentų auditus ir auditus vietoje, pavyzdžiui, veiklos vertinimus; ir

               e)

               užtikrinama, kad nustačius, jog Sąjungos makrofinansinės pagalbos valdymo atžvilgiu Jordanija sukčiavo, ėmėsi korupcinių veiksmų arba bet kokios kitos neteisėtos veiklos, darančios neigiamą poveikį Sąjungos finansiniams interesams, Sąjunga turi teisę anksčiau laiko susigrąžinti paskolą.

         4.   Prieš suteikdama Sąjungos makrofinansinę pagalbą Komisija atlieka veiklos vertinimus ir nustato, ar su tokia pagalba susijusios Jordanijos finansinės priemonės, administracinės procedūros ir vidaus bei išorės kontrolės mechanizmai yra patikimi.
   7 straipsnis
   1.   Komisijai padeda komitetas. Tas komitetas – tai komitetas, kaip nustatyta Reglamente (ES) Nr. 182/2011.
   2.   Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
   8 straipsnis
   1.   Ne vėliau kaip kiekvienų metų birželio 30 d. Komisija Europos Parlamentui ir Tarybai pateikia šio sprendimo įgyvendinimo praėjusiais metais ataskaitą, įskaitant to įgyvendinimo vertinimą. Toje ataskaitoje:

               a)

               išnagrinėjama pažanga, padaryta įgyvendinant Sąjungos makrofinansinę pagalbą;

               b)

               įvertinama Jordanijos ekonominė padėtis ir perspektyvos, taip pat pažanga, padaryta įgyvendinant 3 straipsnio 1 dalyje nurodytas politikos priemones;

               c)

               nurodomas susitarimo memorandume nustatytų ekonominės politikos sąlygų, Jordanijos einamųjų ekonominių ir fiskalinių rezultatų ir Komisijos sprendimų išmokėti Sąjungos makrofinansinės pagalbos dalis ryšys.

         2.   Ne vėliau kaip per dvejus metus nuo 1 straipsnio 4 dalyje nurodyto pagalbos teikimo laikotarpio pabaigos Komisija Europos Parlamentui ir Tarybai pateikia ex-post vertinimo ataskaitą, kurioje įvertinami suteiktos Sąjungos makrofinansinės pagalbos rezultatai bei veiksmingumas ir tai, kokiu mastu ja buvo prisidėta prie pagalbos tikslų.
   9 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Strasbūre 2016 m. gruodžio 14 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  2016 m. lapkričio 24 d. Europos Parlamento ir Tarybos pozicija (dar nepaskelbta Oficialiajame leidinyje) ir 2016 m. gruodžio 8 d. Tarybos sprendimas.

      (2)  Europos ir Viduržemio jūros regiono šalių susitarimas, įsteigiantis Europos Bendrijų bei jų valstybių narių ir Jordanijos Hašimitų Karalystės asociaciją (OL L 129, 2002 5 15, p. 3).

      (3)  Europos bendrijos ir Jordanijos Hašimitų Karalystės susitarimas pasikeičiant laiškais dėl abipusių liberalizavimo priemonių ir iš dalies keičiantis EB ir Jordanijos asociacijos susitarimą bei pakeičiantis to susitarimo I, II, III ir IV priedus bei 1 ir 2 protokolus (OL L 41, 2006 2 13, p. 3).

      (4)  2013 m. gruodžio 11 d. Europos Parlamento ir Tarybos sprendimas Nr. 1351/2013/ES, kuriuo suteikiama makrofinansinė pagalba Jordanijos Hašimitų Karalystei (OL L 341, 2013 12 18, p. 4).

      (5)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

      (6)  2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

      (7)  2009 m. gegužės 25 d. Tarybos reglamentas (EB, Euratomas) Nr. 480/2009, įsteigiantis Išorės veiksmų garantijų fondą (OL L 145, 2009 6 10, p. 10).

      (8)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (9)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

      (10)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, 1995 12 23, p. 1).

      (11)  1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

      (12)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

      Europos Parlamento, Tarybos ir Komisijos bendras pareiškimas
      Atsižvelgiant į fiskalines problemas ir ypatingas aplinkybes, su kuriomis Jordanija susiduria dėl to, kad joje šiuo metu yra daugiau kaip 1,3 mln. sirų, Komisija 2017 m., jei tinkama, pateiks naują pasiūlymą dėl MFP tolesnio teikimo Jordanijai ir jos padidinimo, sėkmingai pabaigus antrąją MFP programą ir su sąlyga, kad bus įvykdytos įprastinės sąlygos tokios rūšies pagalbai gauti, įskaitant naują Komisijos atliktą Jordanijos išorės finansavimo poreikių vertinimą. Ši Jordanijai itin svarbi pagalba padėtų jai išlaikyti makroekonominį stabilumą ir drauge toliau siekti rezultatų vystymosi srityje ir toliau įgyvendinti šalies reformų darbotvarkę.


title: 2012 m. rugsėjo 27 d. Tarybos sprendimas 2012/527/BUSP, kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei

text:
28.9.2012

               LT

               Europos Sąjungos oficialusis leidinys

               L 263/44

         TARYBOS SPRENDIMAS 2012/527/BUSP
   2012 m. rugsėjo 27 d.
   kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. rugsėjo 27 d. Taryba priėmė Sprendimą 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei (1);

               (2)

               atsižvelgiant į pažangą, padarytą siekiant politinėmis priemonėmis išspręsti Padnestrės konfliktą ir atkurti laisvą asmenų judėjimą per Padnestrės regiono administracinę ribą, su Sprendimo 2010/573/BUSP I priedu susijusios taikomos ribojamosios priemonės turėtų būti panaikintos;

               (3)

               su Sprendimo 2010/573/BUSP II priedu susijusių ribojamųjų priemonių taikymas turėtų būti pratęstas iki 2013 m. rugsėjo 30 d. Tačiau, kad būtų paskatinta daryti pažangą sprendžiant likusias problemas, susijusias su lotyniškus rašmenis naudojančiomis mokyklomis, reikėtų į Sprendimo 2010/573/BUSP II priede išdėstytą sąrašą įtrauktus asmenis iš to sąrašo išbraukti;

               (4)

               todėl Sprendimas 2010/573/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/573/BUSP iš dalies keičiamas taip:

               1)

               1 straipsnis iš dalies keičiamas taip:

                           a)

                           1 dalis pakeičiama taip:
                           „1.   Valstybės narės imasi būtinų priemonių siekdamos užtikrinti, kad į jų teritoriją nebūtų leista atvykti ar vykti per ją tranzitu asmenims, atsakingiems už lotyniškus rašmenis naudojančių moldaviškų mokyklų bauginimo ir uždarymo kampanijos organizavimą ir įgyvendinimą Moldovos Respublikos Padnestrės regione, išvardytiems priede.“;

                           b)

                           8 dalis pakeičiama taip:
                           „8.   Tais atvejais, kai pagal 3, 4, 6 ir 7 dalis valstybė narė leidžia priede išvardytiems asmenims atvykti į savo teritoriją ar vykti per ją tranzitu, šis leidimas galioja tik tuo tikslu, kuriuo jis suteiktas, ir tik tiems asmenims, kuriems jis suteiktas.“;

               2)

               2 straipsnis pakeičiamas taip:
               „2 straipsnis
               Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba priima priede pateikto sąrašo pakeitimus, jei to reikia atsižvelgiant į atitinkamus įvykius Moldovos Respublikoje.“;

               3)

               4 straipsnis pakeičiamas taip:
               „4 straipsnis
               1.   Šis sprendimas įsigalioja jo priėmimo dieną.
               2.   Šis sprendimas taikomas iki 2013 m. rugsėjo 30 d. Jis nuolat peržiūrimas. Prireikus jis gali būti atnaujinamas ar iš dalies keičiamas, jei Taryba mano, kad jame numatyti tikslai nepasiekti.“;

               4)

               I priedas panaikinamas;

               5)

               II priedas pakeičiamas šio sprendimo priede pateiktu tekstu.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. rugsėjo 27 d.

            Tarybos vardu

            Pirmininkas

         A. D. MAVROYIANNIS

      (1)  OL L 253, 2010 9 28, p. 54.

      PRIEDAS

            „PRIEDAS

               1 straipsnio 1 dalyje nurodyti asmenys

            …“


title: 2004/540/BUSP : 2004 m. birželio 30 d. Politinio ir Saugumo komiteto sprendimas THEMIS/1/2004, dėl ESGP srityje teisinės valstybės misijos Gruzijoje, EUJUST THEMIS, misijos vadovo paskyrimo

text:
9.7.2004

               LT

               Europos Sąjungos oficialusis leidinys

               L 239/35

      POLITINIO IR SAUGUMO KOMITETO SPRENDIMAS THEMIS/1/2004
   2004 m. birželio 30 d.
   dėl ESGP srityje teisinės valstybės misijos Gruzijoje, EUJUST THEMIS, misijos vadovo paskyrimo
   (2004/540/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio 3 dalį,
   atsižvelgdamas į Tarybos Bendruosius veiksmus 2004/523/BUSP dėl 2004 m. birželio 28 d. Europos Sąjungos teisinės valstybės misijos Gruzijoje, EUJUST THEMIS (1), ypač į jų 9 straipsnio 1 dalį,
   kadangi:

               (1)

               Bendrųjų veiksmų 2004/523/BUSP 9 straipsnio 1 dalyje numatoma, kad Taryba įgalioja Politinio ir Saugumo komitetą priimti atitinkamus sprendimus pagal ES sutarties 25 straipsnį, įskaitant teisę skirti generalinio sekretoriaus – vyriausiojo įgaliotinio pasiūlymu misijos vadovą.

               (2)

               Generalinis sekretorius – vyriausiasis įgaliotinis pasiūlė paskirti p. Sylvie PANTZ.

         NUSPRENDĖ:
   1 straipsnis
   ESGP teisinės valstybės misijos Gruzijoje, EUJUST THEMIS, misijos vadovc yra paskiriama p. Sylvie PANTZ.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2005 m. liepos 14 d.

      Priimta Briuselyje, 2004 m. birželio 30 d.

            Politinio ir Saugumo komiteto vardu

            Pirmininkas

         D. KELLEHER

      (1)  OL L 228, 2004 6 29, p. 21.


title: 2013 m. balandžio 22 d. Tarybos sprendimas 2013/184/BUSP dėl ribojamųjų priemonių Mianmarui / Birmai, kuriuo panaikinamas Sprendimas 2010/232/BUSP

text:
2013 4 23

                  LT

                  Europos Sąjungos oficialusis leidinys

                  L 111/75

         TARYBOS SPRENDIMAS 2013/184/BUSP
         2013 m. balandžio 22 d.
         dėl ribojamųjų priemonių Mianmarui / Birmai, kuriuo panaikinamas Sprendimas 2010/232/BUSP
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         kadangi:

                     (1)

                     2010 m. balandžio 26 d. Taryba priėmė Sprendimą 2010/232/BUSP, kuriuo atnaujinamos ribojamosios priemonės Birmai / Mianmarui (1);

                     (2)

                     atsižvelgiant į įvykius Mianmare / Birmoje ir siekiant paskatinti, kad pozityvūs pokyčiai vyktų toliau, turėtų būti panaikintos visos ribojamosios priemonės, išskyrus ginklų embargą ir įrangos, kuri galėtų būti naudojama vidaus represijoms, embargą;

                     (3)

                     todėl Sprendimas 2010/232/BUSP turėtų būti panaikintas,

               PRIĖMĖ ŠĮ SPRENDIMĄ:

            1 straipsnis

               1.   Valstybių narių piliečiams arba iš valstybių narių teritorijų, arba naudojant jų jurisdikcijai priklausančius laivus arba lėktuvus, draudžiama parduoti, tiekti, perduoti arba išvežti į Mianmarą / Birmą visų rūšių ginklus ir susijusias medžiagas, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą bei jų atsargines dalis, o taip pat įrangą, kuri galėtų būti naudojama vidaus represijoms, nesvarbu, ar valstybių narių teritorija yra jų kilmės vieta.

               2.   Draudžiama:

                           a)

                           bet kokiems fiziniams ar juridiniams asmenims, subjektams arba įstaigoms Mianmare / Birmoje arba naudojimui Mianmare / Birmoje tiesiogiai arba netiesiogiai teikti techninę pagalbą, tarpininkavimo ir kitas paslaugas, susijusias su karine veikla bei su visų rūšių ginklų ir susijusių medžiagų, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą bei jų atsargines dalis, taip pat įrangą, kuri galėtų būti naudojama vidaus represijoms, tiekimu, gamyba, remontu ir naudojimu;

                           b)

                           bet kokiems asmenims, subjektams arba įstaigoms Mianmare / Birmoje ar naudojimui Mianmare / Birmoje tiesiogiai arba netiesiogiai finansuoti arba teikti finansinę pagalbą, susijusią su karine veikla, įskaitant pirmiausia dotacijas, paskolas ir eksporto kredito draudimą bet kokiam ginklų ir susijusių medžiagų, o taip pat įrangos, kuri galėtų būti naudojama vidaus represijoms, pardavimui, tiekimui, perdavimui arba eksportui, arba teikti susijusią techninę pagalbą, tarpininkavimo ar kitas paslaugas;

                           c)

                           sąmoningai ir apgalvotai dalyvauti veikloje, kurios tikslas arba rezultatas yra apeiti a arba b punktuose nurodytus draudimus.

            2 straipsnis

               1.   1 straipsnis netaikomas:

                           a)

                           žudyti nepritaikytos karinės įrangos arba įrangos, kuri galėtų būti naudojama vidaus represijoms, skirtos naudoti tik humanitariniais ar apsaugos tikslais, arba JT ir ES vykdomoms institucijų stiprinimo programoms, arba ES ir JT vykdomoms krizių valdymo operacijoms skirtų reikmenų pardavimui, tiekimui, perdavimui ar eksportui;

                           b)

                           parduodant, tiekiant, perduodant ar eksportuojant išminavimo įrangą ir reikmenis, naudojamus išminavimo operacijose;

                           c)

                           teikiant finansavimą ir finansinę pagalbą, susijusius su tokia įranga ar tokiomis programomis ir operacijomis;

                           d)

                           teikiant techninę pagalbą, susijusią su tokia įranga ar tokiomis programomis ir operacijomis;

                     su sąlyga, kad tokiam eksportui iš anksto pritarė atitinkama kompetentinga institucija.

               2.   1 straipsnis netaikomas apsauginiams drabužiams, įskaitant neperšaunamas liemenes ir karinius šalmus, kuriuos tik savo asmeniniam naudojimui laikinai į Mianmarą / Birmą eksportavo JT personalas, ES arba jos valstybių narių personalas, žiniasklaidos atstovai ir humanitarinę pagalbą bei pagalbą vystymuisi teikiantys darbuotojai bei susijęs personalas.

            3 straipsnis
            Šis Sprendimas taikomas iki 2014 m. balandžio 30 d. Jis nuolatos peržiūrimas. Prireikus jis atnaujinamas arba iš dalies keičiamas, jei Taryba mano, kad jame numatyti tikslai nebuvo pasiekti.

            4 straipsnis
            Sprendimas 2010/232/BUSP panaikinamas.

            5 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Liuksemburge 2013 m. balandžio 22 d.

                  Tarybos vardu

                  Pirmininkė

               C. ASHTON

            (1)  OL L 105, 2010 04 27, p. 22.


title: 2017 m. liepos 17 d. Tarybos sprendimas (BUSP) 2017/1338, kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje

text:
18.7.2017

               LT

               Europos Sąjungos oficialusis leidinys

               L 185/49

         TARYBOS SPRENDIMAS (BUSP) 2017/1338
   2017 m. liepos 17 d.
   kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. liepos 31 d. Taryba priėmė Sprendimą (BUSP) 2015/1333 (1);

               (2)

               Taryba anksčiau yra atkreipusi dėmesį į stabilumo Libijoje svarbą ir pasiūliusi suteikti Libijos valdžios institucijoms, pripažintoms Libijos politiniame susitarime, paramą kovojant su neteisėtu migrantų gabenimu ir prekyba žmonėmis;

               (3)

               neteisėtas migrantų gabenimas ir prekyba žmonėmis prisideda prie politinės ir saugumo padėties Libijoje destabilizavimo;

               (4)

               turėtų būti taikomi apribojimai tam tikrų produktų, kurie gali būti panaudoti neteisėtam migrantų gabenimui ir prekybai žmonėmis palengvinti, eksportui į Libiją;

               (5)

               todėl Sprendimas (BUSP) 2015/1333 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2015/1333 10 straipsnis pakeičiamas taip:

      „10 straipsnis
      1.   Valstybės narės reikalauja, kad jų piliečiai, jų jurisdikcijai priklausantys asmenys ir jų teritorijoje įsisteigusios ar jų jurisdikcijai priklausančios įmonės būtų budrūs užsiimdami verslu su Libijoje įsisteigusiais ar Libijos jurisdikcijai priklausančiais subjektais, bei jų vardu arba jiems vadovaujant veikiančiais asmenimis ir subjektais, bei jiems nuosavybės teise priklausančiais ar jų kontroliuojamais subjektais, siekiant užkirsti kelią tokiam verslui, kurį vykdant galėtų būti prisidėta prie smurto ir jėgos panaudojimo prieš civilius gyventojus.
      2.   Valstybių narių nacionaliniams subjektams arba per valstybių narių teritorijas, arba naudojant su jų vėliava plaukiojančius laivus, ar jų orlaivius leidžiama parduoti, tiekti, perduoti arba eksportuoti į Libiją tam tikrus laivus ir variklius, kurie galėtų būti naudojami neteisėtam migrantų gabenimui ir prekybai žmonėmis, tik gavus valstybės narės kompetentingos valdžios institucijos leidimą, nepriklausomai nuo to, ar jų kilmės vieta yra tos valstybės narės teritorija.
      3.   Valstybių narių kompetentingos valdžios institucijos nesuteikia leidimo parduoti, tiekti, perduoti arba eksportuoti 2 dalyje nurodytus objektus, jeigu jos turi pagrįstų priežasčių manyti, kad objektas bus naudojamas neteisėto migrantų gabenimo ir prekybos žmonėmis tikslais.
      4.   2 dalis netaikoma valstybių narių valdžios institucijų vykdomam pardavimui, tiekimui, perdavimui ar eksportui, skirtam Libijos vyriausybei.
      Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. liepos 17 d.

            Tarybos vardu

            Pirmininkė

         F. MOGHERINI

      (1)  2015 m. liepos 31 d. Tarybos sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (OL L 206, 2015 8 1, p. 34).


title: 2005/133/EB: 2005 m. vasario 16 d. Komisijos sprendimas, iš dalies sustabdantis galutinius antidempingo muitus, įvestus Reglamentu (EB) Nr. 258/2005 dėl tam tikrų besiūlių vamzdžių iš geležies ir nelegiruoto plieno, kurių kilmės šalys yra Kroatija ir Ukraina, importo

text:
17.2.2005

               LT

               Europos Sąjungos oficialusis leidinys

               L 46/46

      KOMISIJOS SPRENDIMAS

   2005 m. vasario 16 d.
   iš dalies sustabdantis galutinius antidempingo muitus, įvestus Reglamentu (EB) Nr. 258/2005 dėl tam tikrų besiūlių vamzdžių iš geležies ir nelegiruoto plieno, kurių kilmės šalys yra Kroatija ir Ukraina, importo
   (2005/133/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 14 straipsnio 4 dalį,
   pasikonsultavusi su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               Pagal pagrindinio reglamento 11 straipsnio 3 dalį atlikus peržiūros tyrimą (toliau – peržiūros tyrimas), Taryba Reglamentu (EB) Nr. 258/2005 (2) (toliau – galutinis reglamentas), nustatė 38,8 % antidempingo muitą tam tikrų besiūlių vamzdžių iš geležies arba nelegiruoto plieno (toliau – besiūlis plienas (BP), kurio kilmės šalis yra Kroatija, importui ir 64,1 % antidempingo muitą BP, kurio kilmės šalis yra Ukraina, importui, išskyrus importą iš Dnipropetrovsk Tube Works („DTW“), kuriam nustatytas 51,9 % antidempingo muitas (toliau – galiojančios priemonės). Galutiniu reglamentu buvo iš dalies pakeistas galutinis antidempingo muitas, įvestas Reglamentu (EB) Nr. 348/2000 (3) su paskutiniais pakeitimais, padarytais Reglamentu (EB) Nr. 1515/2002 (4), ir buvo panaikinta galimybė atleisti nuo muitų, kaip nustatyta Reglamento (EB) Nr. 348/2000 2 straipsnyje (toliau – pirminės priemonės).

         B.   GALIOJANČIOS PRIEMONĖS BP IMPORTUI IŠ RUMUNIJOS IR RUSIJOS

               (2)

               Reglamentu (EB) Nr. 2320/97 antidempingo priemonės buvo įvestos BP, kurio kilmės šalys inter alia yra Rumunija ir Rusija, importui (5). Sprendimu 97/790/EB (6) ir 2000/70/EB (7) buvo priimti įsipareigojimai iš inter alia Rumunijos ir Rusijos eksportuotojų. Atsargumo sumetimais, dėl tam tikrų Bendrijos gamintojų antikonkurencinės elgsenos (8), Reglamentu (EB) Nr. 1322/2004 (9) buvo nuspręsta toliau nebetaikyti galiojančių priemonių BP, kurio kilmės šalys yra Rumunija ir Rusija, importui (toliau – netaikomos priemonės).

         C.   GALIOJANČIŲ PRIEMONIŲ SUSTABDYMO PRIEŽASČIŲ TYRIMAS

               (3)

               Pagrindinio reglamento 14 straipsnio 4 dalyje numatyta galimybė, atsižvelgiant į Bendrijos interesus, sustabdyti antidempingo priemones, kai rinkos sąlygos laikinai pakinta taip, jog mažai tikėtina, kad jas sustabdžius žala atsinaujins. Toliau 14 straipsnio 4 dalyje pažymima, kad atitinkamų antidempingo priemonių taikymas gali būti atnaujintas bet kada, jeigu sustabdymo priežastis išnyko.

               (4)

               Galutiniame reglamente daugiausiai atsižvelgiama į nuo 2001 m. spalio mėn. iki 2002 m. rugsėjo mėn. susiklosčiusią padėtį, t. y. į tos peržiūros tyrimo tiriamąjį laikotarpį (toliau – peržiūros tyrimo laikotarpis). Peržiūros tyrimo rezultatais paremtas galutinis reglamentas parodė, kad peržiūros tyrimo laikotarpiu importas iš Ukrainos ir Kroatijos užėmė svarbią padėtį rinkoje. Importuojamos prekės ir toliau buvo parduodamos dempingo kaina, o žalos skirtumas lyginant su pirminio tyrimo laikotarpiu padidėjo. Tuo remiantis, peržiūros metu padaryta išvada, kad pirminės priemonės, siekusios 23 % importui iš Kroatijos ir 38,5 % importui iš Ukrainos, turėtų būti padidintos iki esamų 38,8 % importui iš Kroatijos ir 51,9 % bei 64,1 % importui iš Ukrainos, pagal tiriamą eksportuojantį gamintoją.

               (5)

               Pastarojo laikotarpio importo srautų tyrimas parodė, kad nuo laikotarpio, kai BP importui iš Rusijos ir Rumunijos netaikomos priemonės, pradžios padėtis Bendrijos rinkoje importo atžvilgiu pasikeitė, ypač kadangi bendri importo srautai iš pirmiau minėtų šalių padidėjo, o tuo tarpu bendras importas iš Kroatijos ir Ukrainos ženkliai sumažėjo.

               (6)

               Kol vyraus dabartinės rinkos sąlygos, importas iš Rusijos ir Rumunijos greičiausiai išsaugos savo stiprias pozicijas, ir mažai tikėtina, kad importas iš Ukrainos ir (arba) Kroatijos ženkliai padidės. Todėl manoma, kad šioje konkrečioje situacijoje, nepanašu, kad Bendrijos pramonei daroma žala atsinaujins, jeigu galutiniame reglamente numatytas muitas laikinai nebus didinamas. Todėl ir atsižvelgiant į konkrečias aplinkybes, inter alia dėl priemonių importui iš Rusijos ir Rumunijos netaikymo, manoma, kad 23 % ir 38,5 % muito dydis, pirminio tyrimo metu atitinkamai nustatytas Kroatijai ir Ukrainai, būtų pakankama priemonė žalingam dempingui panaikinti.

               (7)

               Komisija taip pat pažymi, kad dabartinis laikinas rinkos sąlygų pasikeitimas nesuteikia pagrindo visiškai sustabdyti Kroatijai ir Ukrainai taikomas priemones. Peržiūros tyrimo metu surinkta informacija, panaudota galutiniame reglamente, įrodo, kad Ukrainos ir Kroatijos gamintojai išlaikė didelį eksporto potencialą, todėl galėtų lengvai padidinti eksporto į Bendrijos rinką kiekius iki žalingos ribos. Taigi, visiškai sustabdžius priemones importui iš Kroatijos ir Ukrainos šių dviejų šalių importo tendencijos supanašėtų, kas šiuo metu būdinga importo iš Rusijos ir Rumunijos tendencijoms, ir todėl tikėtina, kad atsinaujintų Bendrijos pramonei daroma žala.

               (8)

               Dėl pirmiau minėtų priežasčių padaryta išvada, kad reikalavimai, suteikiantys teisę iš dalies sustabdyti galutinio reglamento taikymą pagal pagrindinio reglamento 14 straipsnio 4 dalį, yra patenkinti. Iš tiesų Bendrijai nenaudinga taikyti padidintus muitus, nustatytus galutiniame reglamente, tol, kol Reglamente (EB) Nr. 348/2000 su paskutiniais pakeitimais, padarytais Reglamentu (EB) Nr. 1515/2002, nustatyti muito dydžiai yra pakankami. Todėl galutiniame reglamente numatytų muito dydžių taikymas turėtų būti iš dalies sustabdytas, taip panaikinant skirtumą tarp galutinio reglamento 1 straipsnyje nustatytų dydžių ir dydžių, nustatytų Reglamento (EB) Nr. 348/2000 1 straipsnio 2 dalyje.

               (9)

               Jeigu padėtis, dėl kurios vykdomas sustabdymas, vėliau pasikeistų, Komisija gali atnaujinti antidempingo priemones nedelsiant panaikindama dalinį antidempingo muitų taikymo sustabdymą.

         D.   KONSULTAVIMASIS SU BENDRIJOS PRAMONE

               (10)

               Pagal pagrindinio reglamento 14 straipsnio 4 dalį Komisija informavo Bendrijos pramonę apie ketinimą iš dalies sustabdyti antidempingo priemones ir sudarė jai galimybę pareikšti pastabas. Bendrijos pramonė nepateikė jokių prieštaravimų,

         NUSPRENDĖ:
   1 straipsnis
   Antidempingo muitas, nustatytas Reglamente (EB) Nr. 258/2005:

               —

               naftotiekių ir dujotiekių tiesimui naudojamų besiūlių vamzdžių iš geležies arba nelegiruoto plieno, kurių išorinis skersmuo yra ne didesnis kaip 406,4 mm (klasifikuojamų KN kodais 7304 10 10 ir 7304 10 30);

               —

               apskrito skerspjūvio šaltai temptų arba šaltai valcuotų besiūlių vamzdžių iš geležies arba nelegiruoto plieno (klasifikuojamų KN kodais 7304 31 99);

               —

               kitų apskrito skerspjūvio besiūlių vamzdžių iš geležies arba nelegiruoto plieno, kurių išorinis skersmuo yra ne didesnis kaip 406,4 mm (klasifikuojamų KN kodais 7304 39 91 ir 7304 39 93)

         importui, yra taip iš dalies sustabdomas devynių mėnesių laikotarpiui:

               Šalis

               Įmonė

               Reglamente (EB) Nr. 258/2005 numatytas muito dydis
               %

               Sustabdyto muito dydis
               %

               Nesustabdyto muito dydis
               %

               TARIC papildomas kodas

               Kroatija

               Visos įmonės

               38,8

               15,8

               23

               —

               Ukraina

               Dnipropetrovsk Tube Works (DTW), Dnipropetrovsk

               51,9

               13,4

               38,5

               A614

               OJSC Nizhnedneprovsky Tube Rolling Plant (NTRP), Dnipropretovsk, ir CJSC Nikopolsky seamless tubes plant „Nikotube“, Nikopol

               64,1

               25,6

               38,5

               A615

               Visos kitos įmonės

               64,1

               25,6

               38,5

               A999

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2005 m. vasario 16 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

      (2)  Žr. šio Oficialiojo leidnio p. 7

      (3)  OL L 45, 2000 2 17, p. 1.

      (4)  OL L 228, 2002 8 24, p. 8.

      (5)  OL L 322, 1997 11 25, p. 1. Reglamentas su paskutiniais pakeitimais, padarytais Reglamentu (EB) Nr. 1322/2004 ( OL L 246, 2004 7 20, p. 10).

      (6)  OL L 322, 1997 11 25, p. 63.

      (7)  OL L 23, 2000 1 28, p. 78.

      (8)  Žr. Reglamento (EB) Nr. 1322/2004 9 konstatuojamąją dalį.

      (9)  OL L 246, 2004 7 20, p. 10.


title: 1999 m. gruodžio 21 d. Tarybos Sprendimas dėl Susitarimo pasikeičiant laiškais, iš dalies keičiančio Europos bendrijos ir Kinijos Liaudies Respublikos susitarimus dėl tekstilės produktų prekybos, laikino taikymo

text:
Svarbus teisinis pranešimas

|

31999D0876

Oficialusis leidinys L 345 , 31/12/1999 p. 0001 - 0001

		Tarybos Sprendimas1999 m. gruodžio 21 d.dėl Susitarimo pasikeičiant laiškais, iš dalies keičiančio Europos bendrijos ir Kinijos Liaudies Respublikos susitarimus dėl tekstilės produktų prekybos, laikino taikymo(1999/876/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) Komisija Bendrijos vardu baigė derybas dėl Europos bendrijos ir Kinijos Liaudies Respublikos susitarimo pasikeičiant laiškais, iš dalies pakeičiančio Europos bendrijos ir Kinijos Liaudies Respublikos susitarimą dėl tekstilės produktų prekybos, su paskutiniais pakeitimais, padarytais Susitarimu pasikeičiant laiškais, parafuotu 1998 m. lapkričio 20 d., iš dalies keičiančiu Europos bendrijos ir Kinijos Liaudies Respublikos susitarimą, parafuotą 1995 m. sausio 19 d., dėl prekybos tekstilės produktais, kuriems netaikomas dvišalis susitarimas dėl tekstilės produktų prekybos;(2) Susitarimas pasikeičiant laiškais turėtų būti laikinai taikomas nuo 2000 m. sausio 1 d., kol bus pabaigtos procedūros, būtinos jo sudarymui, jei abipusiškumo pagrindu tą susitarimą taikys Kinijos Liaudies Respublika,NUSPRENDĖ:1 straipsnisEuropos bendrijos ir Kinijos Liaudies Respublikos susitarimas pasikeičiant laiškais, parafuotas 1999 m. gruodžio 6 d. Pekine, iš dalies pakeičiantis Europos ekonominės bendrijos ir Kinijos Liaudies Respublikos susitarimą dėl tekstilės produktų prekybos ir iš dalies pakeičiantis Europos bendrijos ir Kinijos Liaudies Respublikos susitarimą, parafuotą 1995 m. sausio 19 d. dėl prekybos tekstilės produktais, kuriems netaikomas MFA (visokio pluošto tekstilės) dvišalis susitarimas, yra taikomas laikinai nuo 2000 m. sausio 1 d., kol jis bus oficialiai sudarytas ir jei susitarimą pasikeičiant laiškais abipusiškumo pagrindu taikys Kinijos Liaudies Respublika.Susitarimo pasikeičiant laiškais tekstas yra pridedamas prie šio sprendimo.2 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1999 m. gruodžio 21 d.Tarybos varduPirmininkasT. Halonen--------------------------------------------------


title: 2005/520/EB: 2004 m. lapkričio 22 d. Tarybos sprendimas dėl Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo Protokolo dėl Europos bendrijos ir Buvusiosios Jugoslavijos Respublikos Makedonijos pagrindų susitarimo dėl Buvusiosios Jugoslavijos Respublikos Makedonijos dalyvavimo Bendrijos programose bendrųjų principų pasirašymo

text:
22.7.2005

               LT

               Europos Sąjungos oficialusis leidinys

               L 192/22

         TARYBOS SPRENDIMAS
   2004 m. lapkričio 22 d.
   dėl Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo Protokolo dėl Europos bendrijos ir Buvusiosios Jugoslavijos Respublikos Makedonijos pagrindų susitarimo dėl Buvusiosios Jugoslavijos Respublikos Makedonijos dalyvavimo Bendrijos programose bendrųjų principų pasirašymo
   (2005/520/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 13, 71, 80, 95, 127, 137, 149, 150, 151, 152, 153, 157, 166, 175, 280 ir 308 straipsnius kartu su jos 300 straipsnio 2 dalies pirmos pastraipos antru sakiniu,
   atsižvelgdama į Komisijos pasiūlymą,
   kadangi:

               (1)(2)

               Komisija Bendrijos vardu vedė derybas su Buvusiąja Jugoslavijos Respublika Makedonija dėl Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo Protokolo dėl pagrindų susitarimo dėl Buvusiosios Jugoslavijos Respublikos Makedonijos dalyvavimo Bendrijos programose bendrųjų principų.Atsižvelgiant į susitarimo vėlesnį sudarymą, 2004 m. spalio 25 d. parafuotas susitarimas turėtų būti pasirašytas,

         NUSPRENDĖ:
   Vienintelis straipsnis
   Atsižvelgiant į susitarimo vėlesnį sudarymą, Tarybos pirmininkas įgaliojamas paskirti asmenį, įgaliotą Bendrijos vardu pasirašyti Europos bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo Protokolą dėl pagrindų susitarimo dėl Buvusiosios Jugoslavijos Respublikos Makedonijos dalyvavimo Bendrijos programose bendrųjų principų.

      Priimta Briuselyje, 2004 m. lapkričio 22 d.

            Tarybos vardu

            Pirmininkas

         B. R. BOT

   Europos Bendrijų bei jų valstybių narių ir Buvusiosios Jugoslavijos Respublikos Makedonijos Stabilizacijos ir asociacijos
   SUSITARIMO PROTOKOLAS
   dėl Europos Bendrijos ir Buvusiosios Jugoslavijos Respublikos Makedonijos pagrindų susitarimo dėl Buvusiosios Jugoslavijos Respublikos Makedonijos dalyvavimo Bendrijos programose bendrųjų principų
   EUROPOS BENDRIJA (toliau – bendrija)
   ir
   BUVUSIOJI JUGOSLAVIJOS RESPUBLIKA MAKEDONIJA,
   toliau – Susitariančiosios Šalys,
   KADANGI:

               (1)

               Stabilizacijos ir asociacijos susitarimas tarp Europos Bendrijų ir jų valstybių narių, vienos susitarimo šalies, ir Buvusiosios Jugoslavijos Respublikos Makedonijos, kitos susitarimo šalies, (toliau – SAS) buvo pasirašytas pasikeitus raštais Liuksemburge 2001 m. balandžio 9 d. ir įsigaliojo 2004 m. balandžio 1 d.

               (2)

               2002 m. gruodžio mėn. Kopenhagos Europos Vadovų Taryba patvirtino Vakarų Balkanų valstybių, kaip galimų kandidačių, Europos perspektyvą ir pabrėžė esanti pasiryžusi paremti jų pastangas suartėti su Europos Sąjunga.

               (3)

               2003 m. birželio mėn. Salonikų Europos Vadovų Taryba pripažino, kad Vakarų Balkanų valstybių Europos kursas iki pat jų įstojimo bus pagrįstas stabilizacijos ir asociacijos procesu, ir patvirtino „Salonikų darbotvarkę Vakarų Balkanų valstybėms: Europos integracijos link“, kuria siekiama toliau stiprinti ES ir Vakarų Balkanų valstybių išskirtinius ryšius remiantis plėtros patirtimi.

               (4)

               Salonikų darbotvarkėje Vakarų Balkanų valstybės buvo pakviestos dalyvauti Bendrijos programose ir agentūrose, joms taikant šalių kandidačių dalyvavimui nustatytus principus, kad šios šalys ir jų gyventojai susipažintų su ES politikos kryptimis bei darbo metodais ir būtų tvirčiau susietos su ES bei paskatintos toliau žengti Europos integracijos keliu.

               (5)

               Buvusioji Jugoslavijos Respublika Makedonija išreiškė norą dalyvauti keliose Bendrijos programose.

               (6)

               Konkrečios sąlygos, įskaitant finansinį įnašą, susijusios su Buvusiosios Jugoslavijos Respublikos Makedonijos dalyvavimu kiekvienoje konkrečioje programoje, turėtų būti nustatytos Europos Bendrijų Komisijos, veikiančios Bendrijos vardu, ir Buvusiosios Jugoslavijos Respublikos Makedonijos susitarime,

         SUSITARĖ:
   1 straipsnis
   Buvusiajai Jugoslavijos Respublikai Makedonijai leidžiama dalyvauti tokiose Bendrijos programose:

               1.

               Priede nurodytose vykdomose Bendrijos programose, kuriose Buvusioji Jugoslavijos Respublika Makedonija galės dalyvauti įsigaliojus šiam susitarimui (toliau – Susitarimas).

               2.

               Bendrijos programose, kurios bus nustatytos ar atnaujintos jau įsigaliojus Susitarimui ir kuriose bus įvadinė nuostata, numatanti Buvusiosios Jugoslavijos Respublikos Makedonijos dalyvavimą.

         2 straipsnis
   Buvusioji Jugoslavijos Respublika Makedonija finansiškai prie Europos Sąjungos bendrojo biudžeto prisideda pagal konkrečias programas, kuriose ji dalyvauja.
   3 straipsnis
   Svarstant su Buvusiąja Jugoslavijos Respublika Makedonija susijusius klausimus Buvusiosios Jugoslavijos Respublikos Makedonijos atstovams leidžiama stebėtojų teisėmis dalyvauti vadybos komitetuose, atsakinguose už programų, prie kurių Buvusioji Jugoslavijos Respublika Makedonija prisideda finansiškai, stebėseną.
   4 straipsnis
   Kiek tai įmanoma, dalyvių iš Buvusiosios Jugoslavijos Respublikos Makedonijos pateiktiems projektams ir iniciatyvoms taikomos tos pačios atitinkamoms programoms numatytos sąlygos, taisyklės ir procedūros, kaip ir valstybėms narėms.
   5 straipsnis
   Buvusiosios Jugoslavijos Respublikos Makedonijos dalyvavimo kiekvienoje konkrečioje programoje konkrečios sąlygos, ypač susijusios su finansiniu įnašu, bus apibrėžtos Komisijos, veikiančios Bendrijos vardu, ir Buvusiosios Jugoslavijos Respublikos Makedonijos sudarytame supratimo memorandumo formos susitarime.
   Jeigu Buvusioji Jugoslavijos Respublika Makedonija dėl Bendrijos išorinės paramos kreipsis pagal 2000 m. gruodžio 5 d. Tarybos reglamentą (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir Buvusiajai Jugoslavijos Respublikai Makedonijai, su pakeitimais, padarytais 2001 m. gruodžio 10 d. Tarybos reglamentu (EB) Nr. 2415/2001, arba pagal bet kurį panašų Bendrijos išorinę paramą buvusiai Jugoslavijos Respublikai Makedonijai numatantį reglamentą, kuris gali būti priimtas ateityje, tai sąlygos, kuriomis Buvusioji Jugoslavijos Respublika Makedonija gali naudotis Bendrijos parama, nustatomos finansavimo susitarime.
   6 straipsnis
   Pagal Bendrijos finansines nuostatas supratimo memorandume nustatoma, kad finansinę kontrolę arba auditą vykdys Europos Komisija, OLAF ir Europos Bendrijų Audito Rūmai, arba tokia kontrolė ir auditas bus vykdoma jiems vadovaujant.
   Parengiamos išsamios finansinės kontrolės ir audito, administracinių priemonių, nuobaudų ir išieškojimo nuostatos, pagal kurias Europos Komisijai, OLAF ir Audito Rūmams būtų suteikti įgaliojimai, atitinkantys jų įgaliojimus Bendrijoje įsikūrusių paramos gavėjų ir rangovų atžvilgiu.
   7 straipsnis
   Šis Susitarimas galioja neribotą laikotarpį.
   Kiekviena Susitariančioji Šalis gali denonsuoti šį Susitarimą, raštu apie tai pranešusi kitai Susitariančiajai Šaliai. Šis Susitarimas nustoja galioti praėjus šešiems mėnesiams nuo tokio pranešimo dienos.
   8 straipsnis
   Ne vėliau kaip per trejus metus nuo šio Susitarimo įsigaliojimo ir paskui kas trejus metus abi Susitariančiosios Šalys, atsižvelgdamos į Buvusiosios Jugoslavijos Respublikos Makedonijos dalyvavimo vienoje ar daugiau Bendrijos programų patirtį, gali patikrinti, kaip šis Susitarimas yra įgyvendinamas.
   9 straipsnis
   Šis Susitarimas taikomas teritorijoms, kuriose taikoma Europos bendrijos steigimo sutartis, toje Sutartyje nustatytomis sąlygomis, ir Buvusiosios Jugoslavijos Respublikos Makedonijos teritorijai.
   10 straipsnis
   Šis Susitarimas įsigalioja nuo tos dienos, kai diplomatiniais kanalais gaunamas paskutinis raštiškas pranešimas, kuriuo viena Susitariančioji Šalis kitai Šaliai praneša apie šio Susitarimo įsigaliojimui būtinų procedūrų užbaigimą.
   11 straipsnis
   1.   Šis Susitarimas sudarytas dviem egzemplioriais visomis Susitariančiųjų Šalių oficialiomis kalbomis, išskyrus maltiečių.
   2.   Europos Sąjungos institucijas įpareigojus visus oficialius aktus Europos Sąjungos oficialiajame leidinyje skelbti maltiečių kalba, Susitarimas bus sudarytas dviem egzemplioriais ir maltiečių kalba.
   3.   Tekstai visomis kalbomis yra autentiški.
   12 straipsnis
   Susitarimas ir jo priedas yra neatskiriama SAS dalis.

      Priimta Briuselyje, 2004 m. lapkričio 22 d.

            Buvusiosios Jugoslavijos Respublikos Makedonijos Vyriausybės vardu

            Europos bendrijos vardu

   PRIEDAS
   1 STRAIPSNYJE MINIMŲ VYKDOMŲ BENDRIJOS PROGRAMŲ SĄRAŠAS

               —

               Kova su diskriminacija (2001–2006) (1)

               —

               Kova su socialine atskirtimi (2002–2006) (2)

               —

               Bendrijos veiksmai remiant vartotojų politiką (2004–2007) (3)

               —

               Bendrijos veiksmų programa skatinti Europos lygiu veikiančias organizacijas ir remti konkrečią veiklą švietimo ir mokymo srityje (2004–2006) (4)

               —

               Bendrijos veiksmų programa aktyviam europiniam pilietiškumui skatinti (2004–2006) (5)

               —

               Bendrijos veiksmai visuomenės sveikatos srityje (2003–2008) (6)

               —

               Kultūra 2000 (2000–2006) (7)

               —

               Muitinė (2003–2007) (8)

               —

               Daphne II (2004–2008) (9)

               —

               eContent Plus (2004–2008) (10)

               —

               E-mokymasis (2004–2006) (11)

               —

               Erasmus Mundus (2004–2008) (12)

               —

               Fiscalis (2003–2007) (13)

               —

               Lyčių lygybė (2001–2006) (14)

               —

               Hercule (2004–2006) (15)

               —

               Pažangi energetika Europai (2003–2006) (16)

               —

               LIFE (2000–2006) (17)

               —

               Leonardo da Vinci II (2000–2006) (18)

               —

               Marco Polo (2003–2010) (19)

               —

               Media Plus (20)/Media mokymas (21) (2001–2006)

               —

               Saugesnis internetas plius (2005–2008) (22)

               —

               Šeštoji mokslinių tyrimų, technologijų plėtros ir demonstravimo veiklos bendroji programa (2002–2006) (23)

               —

               Socrates II (2000–2006) (24)

               —

               Jaunimas (2000–2006) (25)

      (1)  Žr. 2000 m. lapkričio 27 d. Tarybos sprendimą 2000/750/EB, nustatantį Bendrijos kovos su diskriminacija veiksmų programą (2001–2006) (OL L 303, 2000 12 2, p. 23).

      (2)  Žr. 2001 m. gruodžio 7 d. Europos Parlamento ir Tarybos sprendimą Nr. 50/2002/EB dėl Bendrijos veiksmų programos, skatinančios valstybių narių bendradarbiavimą, siekiant įveikti socialinę atskirtį, sukūrimo (OL L 10, 2002 1 12, p. 1).

      (3)  Žr. 2003 m. gruodžio 8 d. Europos Parlamento ir Tarybos sprendimą Nr. 20/2004/EB, sukuriantį Bendrijos veiksmų remiant vartotojų politiką 2004–2007 m. bendrąjį finansavimo planą (OL L 5, 2004 1 9, p. 1).

      (4)  Žr. 2004 m. balandžio 21 d. Europos Parlamento ir Tarybos sprendimą Nr. 791/2004/EB, nustatantį Bendrijos veiksmų programą skatinti Europos lygiu veikiančias organizacijas ir remti konkrečią veiklą švietimo ir mokymo srityje (OL L 138, 2004 4 30, p. 31).

      (5)  Žr. 2004 m. sausio 26 d. Tarybos sprendimą 2004/100/EB, nustatantį Bendrijos veiksmų programą aktyviam europiniam pilietiškumui (piliečių dalyvavimui) skatinti (OL L 30, 2004 2 4, p. 6).

      (6)  Žr. 2002 m. rugsėjo 23 d. Europos Parlamento ir Tarybos sprendimą Nr. 1786/2002/EB, patvirtinantį Bendrijos veiksmų visuomenės sveikatos srityje programą (2003–2008 m.) (OL L 271, 2002 10 9, p. 1).

      (7)  Žr. 2000 m. vasario 14 d. Europos Parlamento ir Tarybos sprendimą Nr. 508/2000/EB, nustatantį programą „Kultūra 2000“ (OL L 63, 2000 3 10, p. 1), ir 2004 m. kovo 31 d. Europos Parlamento ir Tarybos sprendimą Nr. 626/2004/EB, iš dalies keičiantį sprendimą Nr. 508/2000/EB, nustatantį programą „Kultūra 2000“ (OL L 99, 2004 4 3, p. 3).

      (8)  Žr. 2003 m. vasario 11 d. Europos Parlamento ir Tarybos sprendimą Nr. 253/2003/EB, nustatantį muitinių veiksmų programą Bendrijoje (Muitinė 2007) (OL L 36, 2003 2 12, p. 1).

      (9)  Žr. 2004 m. balandžio 21 d. Europos Parlamento ir Tarybos sprendimą Nr. 803/2004/EB, patvirtinantį Bendrijos veiksmų programą (2004–2008 m.) dėl prevencinių priemonių ir kovos su smurtu prieš vaikus, jaunimą, moteris ir aukų bei rizikos grupių apsaugos (Daphne II programa) (OL L 143, 2004 4 30, p. 1).

      (10)  Dar nepriimta – žr. KOM (2004) 96 galutinis, 2004/0025(COD).

      (11)  Žr. 2003 m. gruodžio 5 d. Europos Parlamento ir Tarybos sprendimą Nr. 2318/2003/EB, patvirtinantį daugiametę (2004–2006 m.) veiksmingos informacijos ir komunikacijos technologijų (IKT) integracijos į Europos švietimo ir mokymo sistemas programą (e–mokymosi programa) (OL L 345, 2003 12 31, p. 9).

      (12)  Žr. 2003 m. gruodžio 5 d. Europos Parlamento ir Tarybos sprendimą Nr. 2317/2003/EB, sukuriantį aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis, programą (Erasmus Mundus) (2004–2008 m.) (OL L 345, 2003 12 31, p. 1).

      (13)  Žr. 2002 m. gruodžio 3 d. Europos Parlamento ir Tarybos sprendimą Nr. 2235/2002/EB, patvirtinantį Bendrijos programą mokesčių sistemų veikimui vidaus rinkoje pagerinti (2003–2007 m. Fiscalis programa) (OL L 341, 2002 12 17, p. 1).

      (14)  Žr. 2000 m. gruodžio 20 d. Tarybos sprendimą Nr. 2001/51/EB, patvirtinantį programą, susijusią su Bendrijos pagrindų strategija dėl lyčių lygybės (2001–2005 m.) (OL L 17, 2001 1 19, p. 22).

      (15)  Žr. 2004 m. balandžio 21 d. Europos Parlamento ir Tarybos sprendimą Nr. 804/2004/EB, įsteigiantį Bendrijos veiksmų programą, skatinančią veiklą Bendrijos finansinių interesų apsaugos srityje (Herkulio programa) (OL L 143, 2004 4 30, p. 9).

      (16)  Žr. 2003 m. birželio 26 d. Europos Parlamento ir Tarybos sprendimą Nr. 1230/2003/EB, patvirtinantį daugiametę veiksmų programą energetikos srityje „Pažangi energetika Europai“ (2003–2006) (OL L 176, 2003 7 15, p. 29).

      (17)  Žr. 2000 m. liepos 17 d. Europos Parlamento ir Tarybos reglamentą (EB) Nr. 1655/2000 dėl aplinkos finansinio instrumento (LIFE) (OL L 192, 2000 7 28, p. 1), su pakeitimais, padarytais Reglamentu (EB) Nr. 1682/2004 (OL L 308, 2004 10 5, p. 1).

      (18)  Žr. 1999 m. balandžio 26 d. Tarybos sprendimą Nr. 1999/382/EB, nustatantį Bendrijos profesinio mokymo veiksmų programos „Leonardo da Vinci“ antrąjį etapą (OL L 146, 1999 6 11, p. 33).

      (19)  Žr. 2003 m. liepos 22 d. Europos Parlamento ir Tarybos reglamentą (EB) Nr. 1382/2003 dėl Bendrijos finansinės pagalbos teikimo siekiant pagerinti krovinių transporto sistemos aplinkosaugos veiksmingumą (Marco Polo programa) (OL L 196, 2003 8 2, p. 1).

      (20)  Žr. 2000 m. gruodžio 20 d. Tarybos sprendimo 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.) klaidų ištaisymą (OL L 336, 2000 12 30, p. 82), (OL L 13, 2001 1 17, p. 34), su pakeitimais, padarytais Europos Parlamento ir Tarybos sprendimu (OL L 157, 2004 4 30, p. 4).

      (21)  Žr. 2001 m. sausio 19 d. Europos Parlamento ir Tarybos sprendimą Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001–2005 m.) (OL L 26, 2001 1 27, p. 1), su pakeitimais, padarytais sprendimu Nr. 845/2004 (OL L 157, 2004 4 30, p. 1).

      (22)  Dar nepriimta – žr. KOM (2004) 91 galutinis, 2004/0023(COD).

      (23)  Žr. 2002 m. birželio 27 d. Europos Parlamento ir Tarybos sprendimą Nr. 1513/2002/EB dėl Europos bendrijos šeštosios pamatinės mokslinių tyrimų, technologijų plėtros ir demonstravimo veiklos programos, prisidedančios prie Europos mokslinių tyrimų erdvės kūrimo ir naujovių (2002–2006 m.) (OL L 232, 2002 8 29, p. 1).

      (24)  Žr. 2000 m. sausio 24 d. Europos Parlamento ir Tarybos sprendimą Nr. 253/2000/EB, nustatantį antrąjį Bendrijos veiksmų švietimo srityje programos „Socrates“ etapą (OL L 28, 2000 2 3, p. 1).

      (25)  Žr. 2000 m. balandžio 13 d. Europos Parlamento ir Tarybos sprendimą Nr. 1031/2000/EB, įsteigiantį Bendrijos veiksmų programą „Jaunimas“ (OL L 117, 2000 5 18, p. 1).


title: 2010 m. spalio 20 d. Europos Parlamento ir Tarybos sprendimas Nr. 938/2010/ES dėl makrofinansinės pagalbos teikimo Moldovos Respublikai

text:
21.10.2010

               LT

               Europos Sąjungos oficialusis leidinys

               L 277/1

         EUROPOS PARLAMENTO IR TARYBOS SPRENDIMAS Nr. 938/2010/ES
   2010 m. spalio 20 d.
   dėl makrofinansinės pagalbos teikimo Moldovos Respublikai
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 212 straipsnį,
   atsižvelgdami į Europos Komisijos pasiūlymą,
   perdavus teisės akto projektą nacionaliniams parlamentams,
   laikydamiesi įprastos teisėkūros procedūros (1),
   kadangi:

               (1)

               Moldovos Respublikos (toliau – Moldova) ir Europos Sąjungos santykių pagrindas – Europos kaimynystės politika. 2005 m. Bendrija ir Moldova susitarė dėl Europos kaimynystės politikos veiksmų plano, kuriame nustatyti ES ir Moldovos santykių vidutinio laikotarpio prioritetai. Tų dvišalių santykių sistemą toliau sustiprino neseniai pradėta Rytų partnerystė. 2010 m. sausio mėn. Europos Sąjunga ir Moldova pradėjo derybas dėl Asociacijos susitarimo, kuris, kaip tikimasi, pakeis šiuo metu galiojantį Partnerystės ir bendradarbiavimo susitarimą.

               (2)

               Moldovos ekonomikai didelį poveikį padarė tarptautinė finansų krizė: sparčiai mažėja gamyba, prastėja fiskalinė padėtis ir didėja išorės finansavimo poreikis.

               (3)

               Moldovos ekonomikos stabilizavimas ir atkūrimas remiamas iš Tarptautinio valiutos fondo (toliau – TVF) teikiama finansine pagalba. Moldovos ir TVF finansavimo susitarimas buvo patvirtintas 2010 m. sausio 29 d.

               (4)

               Atsižvelgdama į prastėjančią ekonominę padėtį ir perspektyvas, Moldova paprašė Sąjungos suteikti makrofinansinę pagalbą.

               (5)

               Kadangi 2010–2011 m. Moldovos mokėjimų balanse išliks finansavimo trūkumas, makrofinansinė pagalba laikoma tinkamu atsaku į Moldovos prašymą remti ekonomikos stabilizavimą, šią pagalbą taikant kartu su dabartine TVF programa. Tikimasi, kad šia makrofinansine pagalba taip pat bus prisidėta prie valstybės biudžeto išorės finansavimo poreikių mažinimo.

               (6)

               Sąjungos makrofinansinė pagalba turėtų ne tik papildyti TVF ir Pasaulio banko programas ir išteklius, bet ir užtikrinti papildomą Sąjungos dalyvavimu suteikiamą naudą.

               (7)

               Komisija turėtų užtikrinti, kad Sąjungos makrofinansinė pagalba teisiškai ir pagal turinį atitiktų įvairiose išorės veiksmų srityse patvirtintas priemones bei kitas susijusias Sąjungos politikos sritis.

               (8)

               Specifiniais Sąjungos makrofinansinės pagalbos tikslais turėtų būti stiprinamas pagalbos veiksmingumas, skaidrumas ir atskaitomybė. Šiuos tikslus Komisija turėtų periodiškai stebėti.

               (9)

               Sąlygos, kuriomis grindžiama teikiama Sąjungos makrofinansinė pagalba, turėtų atspindėti svarbiausius politikos, kurią Sąjunga vykdo Moldovos atžvilgiu, principus ir tikslus.

               (10)

               Siekiant užtikrinti veiksmingą Sąjungos finansinių interesų, susijusių su šia makrofinansine pagalba, apsaugą, būtina, kad Moldova priimtų tinkamas priemones, susijusias su sukčiavimo, korupcijos ir kitų su šia pagalba siejamų pažeidimų prevencija ir kova su jais. Taip pat būtina, kad Komisija vykdytų atitinkamą kontrolę ir kad Audito Rūmai atliktų atitinkamą auditą.

               (11)

               Sąjungos makrofinansinės pagalbos suteikimas nedaro poveikio biudžeto valdymo institucijos įgaliojimams.

               (12)

               Sąjungos makrofinansinę pagalbą turėtų valdyti Komisija. Siekiant užtikrinti, kad Europos Parlamentas ir Ekonomikos ir finansų komitetas galėtų stebėti, kaip įgyvendinamas šis sprendimas, Komisija turėtų juos periodiškai informuoti apie su pagalba susijusius pokyčius ir pateikti jiems atitinkamus dokumentus.

               (13)

               Vadovaujantis Sutarties dėl Europos Sąjungos veikimo 291 straipsniu pagal įprastą teisėkūros procedūrą priimtu reglamentu iš anksto nustatomi valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai. Iki bus priimtas tas naujas reglamentas, toliau taikomas 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką (2), išskyrus reguliavimo procedūrą su tikrinimu, kuri yra netaikoma,

         PRIĖMĖ ŠĮ SPRENDIMĄ:
   1 straipsnis
   1.   Sąjunga, siekdama padėti Moldovai stabilizuoti ekonomiką ir sumažinti jos mokėjimų balanso ir biudžeto poreikius, kaip numatyta dabartinėje TVF programoje, suteikia Moldovai makrofinansinę pagalbą – dotaciją, kurios didžiausia suma 90 mln. EUR.
   2.   Sąjungos makrofinansinės pagalbos išmokėjimą valdo Komisija, laikydamasi TVF ir Moldovos susitarimų ar susitarimo memorandumų ir pagrindinių ekonomikos reformos, kuri nurodyta ES ir Moldovos partnerystės ir bendradarbiavimo susitarime ir veiksmų plane, principų ir tikslų. Komisija periodiškai informuoja Europos Parlamentą ir Ekonomikos ir finansų komitetą apie pagalbos valdymo pokyčius ir teikia jiems atitinkamus dokumentus.
   3.   Sąjungos makrofinansinė pagalba teikiama dvejus metus ir šešis mėnesius nuo pirmos 2 straipsnio 1 dalyje nurodyto susitarimo memorandumo įsigaliojimo dienos.
   2 straipsnis
   1.   Komisijai suteikiami įgaliojimai, laikantis 5 straipsnio 2 dalyje nurodytos patariamosios procedūros, susitarti su Moldovos valdžios institucijomis dėl su Sąjungos makrofinansine pagalba susijusių ekonominės politikos sąlygų, kurios turi būti nustatytos susitarimo memorandume, kuriame pateikiamas ir šių sąlygų įgyvendinimo tvarkaraštis (toliau – susitarimo memorandumas). Šios sąlygos turi atitikti TVF ir Moldovos susitarimus ar susitarimo memorandumus ir pagrindinius ekonomikos reformos, kuri nustatyta ES ir Moldovos partnerystės ir bendradarbiavimo susitarime ir veiksmų plane, principus ir tikslus. Šiais principais ir tikslais siekiama pagerinti pagalbos veiksmingumą, skaidrumą ir atskaitomybę, įskaitant visų pirma Moldovos viešųjų finansų valdymo sistemas. Komisija periodiškai stebi pažangą, pasiektą įgyvendinant šiuos tikslus. Pagalbos finansinės sąlygos išsamiai išdėstomos dotacijos susitarime, dėl kurio susitaria Komisija ir Moldovos valdžios institucijos.
   2.   Sąjungos makrofinansinės pagalbos įgyvendinimo laikotarpiu Komisija prižiūri, ar Moldovos finansiniai mechanizmai, administracinės procedūros ir vidaus bei išorės kontrolės mechanizmai, susiję su šia pagalba, yra patikimi, taip pat, ar laikomasi susitarto tvarkaraščio.
   3.   Komisija periodiškai tikrina, ar Moldovos ekonominė politika atitinka Sąjungos makrofinansinės pagalbos tikslus ir ar tinkamai laikomasi sutartų ekonominės politikos sąlygų. Šiuo tikslu Komisija glaudžiai bendradarbiauja su TVF ir Pasaulio banku ir, prireikus – su Ekonomikos ir finansų komitetu.
   3 straipsnis
   1.   Laikydamasi 2 dalies sąlygų, Komisija Sąjungos makrofinansinę pagalbą Moldovai teikia bent trimis dotacijos dalimis. Kiekvienos dalies dydis nustatomas susitarimo memorandume.
   2.   Sprendimą dėl atskirų dalių išmokėjimo Komisija priima atsižvelgdama į tai, ar yra tinkamai įgyvendinamos ekonominės politikos sąlygos, dėl kurių susitarta susitarimo memorandume. Antroji dalis ir paskesnė (-ės) dalis (-ys) išmokamos ne anksčiau nei praėjus trims mėnesiams po pirmesnės dalies išmokėjimo.
   3.   Sąjungos lėšos pervedamos į Moldovos nacionalinį banką. Remiantis susitarimo memorandumo nuostatomis, dėl kurių bus susitarta, įskaitant likutinių biudžeto finansavimo poreikių patvirtinimą, Sąjungos lėšos gali būti pervestos į Moldovos valstybės iždą, kuris yra galutinis gavėjas.
   4 straipsnis
   Sąjungos makrofinansinė pagalba įgyvendinama pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento nuostatas (3) ir jo įgyvendinimo taisykles (4). Visų pirma, Susitarimo memorandume ir dotacijos susitarime, dėl kurių turi būti susitarta su Moldovos valdžios institucijomis, numatomos konkrečios priemonės, kurias Moldova turi įgyvendinti, susijusios su sukčiavimo, korupcijos ir kitų poveikį pagalbai sukeliančių pažeidimų prevencija ir kova su jais. Siekiant užtikrinti didesnį Sąjungos fondų valdymo ir paskirstymo skaidrumą, susitarimo memorandume ir dotacijos susitarime taip pat numatoma Komisijos, įskaitant Europos kovos su sukčiavimu tarnybą, kontrolė, įskaitant teisę atlikti tikrinimus vietoje ir apžiūras. Juose taip pat numatomas Audito Rūmų vykdomas auditas, įskaitant auditą, kuris, prireikus, atliekamas vietoje.
   5 straipsnis
   1.   Komisijai padeda komitetas.
   2.   Kai daroma nuoroda į šią dalį, taikomi Sprendimo 1999/468/EB 3 ir 7 straipsniai atsižvelgiant į jo 8 straipsnio nuostatas.
   6 straipsnis
   1.   Ne vėliau kaip kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą dėl šio sprendimo įgyvendinimo per praėjusius metus, įskaitant to įgyvendinimo vertinimą. Ataskaitoje nurodomas susitarimo memorandume nustatytų politikos sąlygų, Moldovos vykdomos ekonominės ir finansinės veiklos rezultatų ir Komisijos sprendimo išmokėti pagalbos dalis ryšys.
   2.   Ne vėliau kaip per dvejus metus nuo 1 straipsnio 3 dalyje nurodyto pagalbos teikimo laikotarpio pabaigos Komisija Europos Parlamentui ir Tarybai pateikia ex-post vertinimo ataskaitą.
   7 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Strasbūre 2010 m. spalio 20 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  2010 m. rugsėjo 7 d. Europos Parlamento pozicija (dar nepaskelbta Oficialiajame leidinyje) ir 2010 m. spalio 11 d. Tarybos sprendimas.

      (2)  OL L 184, 1999 7 17, p. 23.

      (3)  OL L 248, 2002 9 16, p. 1.

      (4)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, 2002 12 31, p. 1).